
l)e  Amraiano  Marcellino  disserere  cum  nobis  sit 
consilium,  non  piane  operanti  tibi  perdidisse  videbimur, 
si  ad  ea  quae  de  hoc  scriptore  iam  elaborata  et  in 
publicum  sunt  edita  respicias.  Mira  enim  est  librorum1) 
illorum  ratio,  quorum  nullum  nobis  satisfacere  fatebimur, 
quoniam,  cum  alii  alia  prorsus  omittant,  alii  alia  falsa 
praebeant,  ne  unus  quidem  —  sine  arroganza  dicere 
liceat!  —  omnia  quae  ad  rem  pertineut  sine  erroribus 
comprehendit.  Non  solum  igitur  e  scriptis  illis  probatae 
sententiae  sumendae  erant  atque  colligendae,  id  quod 
parvum  attulisset  fructum,  sed  de  integro  tota  materia 
diligenter  pertractanda  omnesque  quaestiones  denuo  erant 
instituendae.  Ammianum  autem,  quamquam  in  re  publica 
numquam  partes  ipse  primas  vel  tantum  secundas  egit, 
non  indignimi  esse  in  quem  opera  non  ea  quidem  multas 


x)  Claudii  Chiffletii  de  A.  M.  vita  et  libris  rerum  gestamm  fiovó- 
pt/ìXov.  Lovanii  1627. —  Henrici  Valesii  Praefatio  Edit.  1636;  Hadriani 
Valesii  Praefatio  Edit.  1681. —  C.  G.  Heyne:  Prolusio  censurarti  et  in- 
genium  historiarum  A.  M.  continens.  1802.  —  Quos  omnes  libros  in 
Erfurdtii  editione  repetitos  invenies.  —  C.  A.  Mùller:  De  A.  M.  Progr. 
Posnaniense  1852.  —  A.  A.  Ditki:  De  A.  M.  Progr.  Ròssel  1841. 

diversasque  in  partes  extenta,  sed  accurata  et  laboriosa 
conferatur,  vix  est  quod  moneamus,  cum  non  paucorum 
annorum  memoria  praecipue  per  eum  auctorem  extet, 
qui  et  multitudine  et  gravitate  rerum  gestarum  inter 
omnes  excellunt;  verum  quanti  ad  fidem  historicam 
scriptoris  inquirendam  momenti  sit  ipsius  vitam  fataque 
varia  et  condiciones  cognitas  habere,  inter  omnes  satis 
constat.  Iuvabit  autem  vel  pauca  prò  virili  parte  et 
ipsos  attulisse,  id  tamen  maxime  caventes,  ne  plura 
scire  velimus  quam  scire  possumus. 

Libellum  nostrum  ita  disponemus  ut  primum  Am- 
miani  vitam  explicemus,  tum  accuratius  quam  adhuc 
est  factum,  utrum  Christi  an  veterum  deorum  cultui 
deditus  fuerit  inquiramus;  postremum  pauca  de  libris 
quo  tempore  scripti  sint  nobis  erunt  addenda. 

I. 

Ad  Ammiani  Marcellini  vitam  cognoscendam  non 
multa  suppetunt  nobis  subsidia;  praeter  enim  unam  a 
Libanio  scriptam  ad  eum2)  epistulam  de  qua  saepius 
nobis  agendum  erit,  ex  ipsius  solis  libris,  tamquam  ex 
parco  desertam  recreante  fonte  regionem,  omnis  est 
haurienda  notitia.  Haud  pauci  tamen  sunt  Codicis  Theo- 
dosiani  loci  qui  scrutantibus  nobis  lucem  afferant,  prae- 
cipue commentariis  instructi  Iac.  Gothofredi;  quibus  vir 
ille  stupendae  doctrinae,  quem  —  ut  cum  Plinio  loqua- 
mur  —  conterraneum  nostrum  fuisse  glori amur,  de  illo- 

2)  Primus  eam  attulit  Henr.  Valesius  e  codice  Parisino.  Tota  extat 
apud  Wolfium:  Epislolae  C.   Lipsiae  1711. 


rum  temporum  indagatione  et  omnino  de  arte  historica 
optime  meritus  est. 

Ammianum  Graecum  fuisse  ex  ipsius  verbis  patet: 
XXXI,  16.  9:  Haec  ut  miles  quondam  et  Graecus  — 
explicavi.  Saepiusque  ubi  latinum  ad  ea  quae  vult 
significare  vel  omnino  deest  vocabulum  vel  scribenti 
non  in  mentem  venit,  graeco  usus  addit  verba:  ut  nos 
appellamus,  vel:  ut  Graeci  dicimus,  similiaque.  XIV, 
11.  18.  25;  XVII,  7.  11;  XVIII,  6.  22;  XXII,  8.  33;  9. 
7;  15.  29;  XXIII,  4.  IO;  6.  20;  XXV,  2.  5;  XXVI,  1.  1. 

Antiocbiae  eum  natum  esse  ex  epistula  Libanii  iam 
Henr.  Valesius  facillime  collegit,  in  qua  baec  ad  Ammia- 
num scripta  legimus:  xaviì  (laudibus  augeri)  óè  oli  iòv 
GvyyQCKpéa    xoC}i€l   póvov ,    dXXà   xaì    rj^iàg    cov    sCiìv  b 

ovyyoct(f6i>g «A A5  avióg  ts  yiyvov  Xa^TrqójSQog 

xaì  tjiaÌv  iovio  óióov'  xoiovzov  yccg  noXiirjg  svóoxificov 
xoófAsT  toXg  avxov  tìjp  nóXiv  ttjp  éavzov.  Libanium  autem 
Antiochia  oriundum  esse  eoque  tempore  quo  Ammianus 
Romae,  ipsum  Antiochiae  degisse,  praeter  omnem  est 
dubitationem.  Accedunt  loci,  qui  cum  per  se  quidem 
ad  comprobandam  Ammiani  originem  non  valuissent, 
amoris  tamen  sunt  indicia,  quem  erga  patriam  habebat 
suam:  XIX,  8.  12  Antiochiam  revisimus;  XXII,  9.  14 
Antiochiam  Orientis  apicem  pulchrum. 

Familiam  Marcellini,  cum  de  ea  nihil  ipse  tradat, 
prorsus  ignoramus  ;  nomen  satis  est  vulgatum  ut  e  Mar- 
cellinorum  collatione  quam  praebuit  Chiffletius  nihil 
fructus  faciamus.  Si  coniecturis  nos  dedere  vellemus, 
facile  suspicari  possemus  Marcellinum  anno  349  Comitem 
Orientis  (Cod.  Theod.  XV,  1.  De  operis  publicis,  6;  XII, 

2  De  praebendo  salario,  1.  u.)  patrem  esse  nostri,  cum 
nee  tempora  nec  loci  repugnent:  sed  talibus  hariola- 
tionibus  non  censeo  indulgendum  esse,  quae  vel  solo 
careant,  in  quo  fixae  firroiterque  constitutae  ulteriora 
possint  attingere,  neque  ideo  habeant  unde  refutari  aut 
impugnari  possint.  Id  tantum  prò  certo  tradendum  est, 
Ammianum  non  ignobili  fuisse  extractum  ex  gente,  cum 
adulesceus  inter  protectores  domesticos  receptus  sit. 

De  Domesticis  et  Protectoribus  cum  fusius  iam  a 
viris  doctissimis  sit3)  actum,  huc  ea  tantum  afferre  satis 
erit,  quibus  ad  res  ipsas  intellegendas  est  opus.  Do- 
mesticorum  nomen  omnes  comprehendit  protectores,  qui 
maiore  honore  videntur  aucti  fuisse,  sed  non  protecto- 
rum  omnes  domesticos.  Equitibus  et  peditibus,  in  quos 
dividuntur  domestici,  praeerant  singuli  Comites,  quos 
Gothofredus  in  Notitia  Dignitatum  Cod.  Theod.  tom.  6, 
p.  II,  21  et  Bòckingius  recte  inter  Spectabiles  esse  re- 
censendos  iudicarunt,  non  inter  Illustres,  ut  aliis  placuit. 
Singulis  scholis  anteibant  Primicerii,  seu  Primates,  qui 
cum  dignitate  senatoria  fruerentur,  muneribus  tamen 
senatoriis  erant  immunes;  cuius  gradus  ea  erat  ampli- 
tudo,  ut  Iovianus  ex  ipso  Imperato r  procederet.  Primi- 
cerios  sequuntur  Decem  primi,  et  ipsi  Clarissimi;  ad 
quem  honorem  per  matriculae  ordinem,  i.  e.  prò  tem- 
poris  per  quod  stipendia  meruerant  diuturnitate ,  acce- 
debant,  egressis  prioribus;  et  inter  hos  primus  succe- 
debat  Primicerio.  Sacrae  adorandae  purpurae  licentia 
data  iis  erat:   domesticorum   autem   scholis  vel  adules- 


3)  Gothofr.  Cod. Theod.  VI, 24.  Paratitlo.  -  Gibbo  XVII.— Bòcking 
ad  Not.  Dign.  Or.  p.  262;  Occ.  p.*396. 

centes  nobiles  vel  veterani  fortitudine  et  rebus  praeclare 
gestisinsignesadnumerari  solebant;  aggregabantur  quoque 
iis  filii,  qui  etiam  impuberes  iisdem  emolumentis  frue- 
bantur.  Eos  non  tam  inter  militaria  munera  quam  inter 
aulicas  dignitates  collocandos  esse,  ex  eo  patet,  quod 
in  Codice  Theodosiano  non  in  libro  VII,  quo  toto  con- 
tinetur  res  militaris,  leges  ad  ipsos  pertinentes  repe- 
riuntur,  sed  in  libro  VI,  qui  maxime  de  vano  ilio  am- 
bitiosoque  apparatu,  quem  sacrae  suae  circumdedit  Con- 
stante us  personae,  agit. 

E  cunctorum  numero  alii  in  praesenti  erant,  i.  e. 
Imperatorem  comitabantur,  alii  in  terminos  imperii  et 
pleromos  qui  dicuntur  missi,  magistros  militum  seque- 
bantur,  ut  inter  pugnas  suo  discrimine  belli  sortis  ex- 
perti  postea  ad  regendos  milites  ipsi  provehi  possent. 

Ita  Ammianum  nostrum  Ursicino,  raagistro  equitum 
per  Orientem,  viro  strenuo  et  pristinae  virtutis,  a  Con- 
stantio adiunctum  fuisse  invenimus,  qui  tum  Nisibim 
tuebatur,  Mesopotamiae  urbem  munitissimam.  XIV,  9.  1. 
Eum  quoque  comitatus,  cum4)  sub  anni  353  finem  vel 
354  initium  a  Gallo  Caesare  Antiochiam  accersitus  et 
crudelibus  iudiciis  tamquam  „iudex  imaginarius"  esset 
praefectus,  vivida  narratione  arbitrarios  et  cruentos  ty- 
ranni  mores  perstringit. 

At  in  Ursicinum  ab  adulatori  bus  Imperatoris  aures 
obsidentibus  variae  calumniae  et  suspitiones  fingebantur, 
tamquam  altiora  medidaturum,  si  Gallo  Caesare,  quem 
tum  e  medio  tollere  conabatur  Constantius,  mortilo  vel 


4)   Cfr.  Tillemont,  hist.  des  emp.  4,  2,  778. 

amandato,  Oriens  potestati  ipsius  nemine  prohibente 
traderetur:  filios  Ursicini,  militia  probatos  et  aetate 
corporumque  decore  commendatos,  sine  dubio  rerum 
potiri  temptaturos  esse.  Talibus  saepissime  sollicitatus 
Imperator,  bello  Alamannico  confecto  Mediolanum  in 
hiberna  regressus,  (XIV,  11.  4)  tandem  MUrsicinum  ad 
se  venire  summo  cum  honore  mandavit,  ea  specie,  ut 
prò  rerum  tum  urgentium  captu  disponeretur  concordi 
Consilio  quibus  virium  incrementis  Parthicarum  gentium 
arma  minantium  impetus  frangerentur". 

Itaque  Nisibi  profectus,  copia5)  rei  vehiculariae  per 
Imperatorem  facta,  cum  protectoribus  suis,  inter  quos 
erat  Ammianus,  Mediolanum  summa  diligentia  propera- 
vit;  per  hiemem  in  comitatu  Constantii  dissensiones  inter 
aulicas  remansit. 

Sed  nefariae  artes  quibus  Spadones  et  Cubicularii 
Imperatorem,  timidae  et  credulae  indolis  virum,  irre- 
titum  tenebant  et  omnino  a  vero  rerum  statu  et  viro- 
rum  vel  fidissimorum  voluntatibus  comperiendis  prohi- 
bebant,  paullum  afuit  quin  summam  rerum  in  discrimen 
traherent  ipsam. 

Silvanum  enim,  magistrum  peditum  per  Gallias, 
literis  nisi  piane  commenticiis  et  impudenter  falsis  accu- 
sabant  quod  compluribus  in  suas  partes  allectis  imperio 
potiri  temptaret.  Sero  fraude  omnia  esse  ficta  Medio- 
lani  apparuit:  Silvanus,  ne  absens  nulla  defensionis  fa- 
cultate  data  condemnaretur  veritus,  in  extrema  coactus 

6)  Magister  equitum  per  Orientem  habet  evectiones  annuales  XXV, 
reliqui  magg.  mil.  XV.  Not.  Or.  28.  Occ.  *259.  —  sed  ipsi  non  emittunt. 
Cod.  Th.  Vili,  5.  43.  56. 

Consilia,  quae  una  patebat  viam  ingressus  apud  Colo- 
niam  Agrippinam  ad  culmen  imperiale  surrexit.  Cui 
periculo  Constantius,  quamvis  omnia  civilia  bella  pro- 
spera fortuna  absolvisset,  vi  armorum  occurrere  non 
ausus,  habita  deliberatione  multiplici  id  potissimum  esse 
duxit,  ut  Silvanum,  tamquam  ipse  seditionis  nescius 
esset,  probabili  argumento  reperto  cum  potestate  revo- 
caret  intacta,  Ursicino  successore  dato.  Itaque  is  in  rem 
ambiguam  missus,  quae  haud  minus  periculi  quam  ho- 
noris afferebat,  statim  discessit,  tribunis  et  protectoribus 
domestici s  decem,  ut  postularat,  ad  iuvandas  necessitates 
publicas  ei  coniunctis;  inter  quos  Ammianus  quoque 
fuit  cum  Veriniano  collega;  XV,  5.  22  residui  omnes 
propinqui  et  familiares.  Marcellinus  autem  quod  ut 
bestiarii  obicerentur  feris  intractabilibus  indignabundus, 
nec  minus  de  rei  susceptae  eventu  anxius,  tritis,  ut 
solebat,  et  vanis  solatiis  animum  erigere  et  restaurare 
conabatur.  At  cum  magnis  itineribus  spatio  haud  sper- 
nendo  rapide  emenso  Agrippinam  ingressi  cuncta  cona- 
tibus  suis  altiora  invenissent,  Ursicinus  mutato  statim 
Consilio  sese  in  Silvani  partes  cedere  fìnxit,  ut  illum 
necopiuatum  atque  incautum  opprimeret.  Braccatorum 
igitur  et  Cornutorum  cohortibus  ubertate  mercedis  sol- 
licitatis  et  praemiorum  expectatione  accensis,  Silvanus 
circiter  XXVIII  diebus  postquam  purpuram  induerat  mi- 
serrime trucidatusc>),  ut  videtur  mense  Augusto  anni  355, 
totique  seditioni  finis  est  impositus. 

6)  Aurei  Vict.  Caes.  42,  16.  —  Cfr.  Tillemont  4,2,  797.  Unde  Gibbo 
Septembri  mense  sedilionem  factaoi  esse  sit  edoctus,  nescire  nos  fa- 
temur. 

Re  ita  feliciter  gesta  cum  comitibus  Ursicinus  non 
Mediolanum  rediisse,  sed  in  illis  tractibus  remansisse 
videtur.  Cura  enim  Iulianus,  quem  die  YIII  Id.  Novem- 
brium  Caesaris  auctum  dignitate  Constantius  collegam 
sibi  assumpserat,  per  Gallias  exercitum  colligeret,  maxi- 
mae  virium  parti,  quae  Remis  Caesarem  opperiebatur, 
mense  Iulio  a.  356  praefuit  (XVI,  2.  8),  adusque  expe- 
ditionis  finem  agere  praeceptus  iisdem  in  locis,  una  cum 
Marcello,  successore  suo.  Interfuere  igitur  levioribus 
illis  proeliis  quibus  Iulianus  prudentiam  fortitudinemque 
suam  ostendit,  et  barbaris  iam  raagis  magisque  provin- 
ciarum  fines  persultantibus  terrorem  nominis  sui  iniecit, 
antequam  omnium  virium  contentione  utrimque  dimica- 
retur. 

Sed  etiam  ex  altera  parte  labante  Imperio,  tanta 
fidorum  peritorumque  ducum  raritate,  Constantius  iterum 
ut  Ursicino  iam  saepius  iniuriose  et  invidiose  neglecto 
salutem  suam  committeret  dira  necessitate  coactus,  „eum 
ad  se  venire  praecepit,  (XVI,  10.  21),  et  ille,  literis  gra- 
tanter  acceptis,  mense  Iunio  a.  357  Sirmium  venit,  co- 
mitantibus  sociis;  libratisque  diu  super  pace  consiliis, 
quam  fundari  posse  cum  Persis  Musonianus  Praef.  Praet. 
rettulerat,  in  Orientem  cum  magisterii  remittitur  po- 
testate;  Ammianusque  addit:  provectis  e  consortio  nostro 
ad  regendos  milites  natu  maioribus,  adulescentes7)  eum 
sequi  iuberaur,  quidquid  prò  re  publica  mandaverit  im- 
pleturi." 

Dum  Alemanni  Sarmatae  ex  omni  parte  barbari  li- 


7)    Ammiaoum,    cum  anno  357  adulescentem   sese   fuisse  praedicet, 
haud  magno  errore  inter  annos  335  —  340  natum  putaverimus. 

mites  romanos  urgent,  Sapor,  rex  Persarum,  ingenti 
mole  bellum  parabat  accitis  undique  auxiliariis;  at  ne 
tum  quidem  tacuerunt  calumniatorum  susurri,  qui  eam- 
dem  incudem  (uti  liceat  verbis  Ammiani)  diu  noctuque 
tundendo  ad  spadonum  arbitri  um  Imperatori  suspicaci 
et  timido  intendebant  Ursicinum  tamquam  altius  anhe- 
lantem.  Itaque  vir  strenuus  et  omni  belli  genere  pro- 
batus,  dum  apud  Samosatam  Commagenae  urbem  (XVIII, 
4.  7)  periculorum  quae  instabant  nuntio  accepto  se  contra 
accingit,  sub  fìnem  hiemis  358/9  ad  comitatum  Constantii 
revocatus  est,  peditum  magisterio  functurus,  eiusque  in 
locum  Sabinianus  missus,  senex  vietus  imbecillisque  et 
ignavus.  Optimo  iure  gravissimis,  sed  ut  solet  tumidis, 
verbis  Ammianus  intempestivum  Imperatoris  arbitrium 
vituperati  et  re  vera,  piane  Constantio  dignum  facinus 
est,  qui  nulli  rei  nisi  ipsius  saluti  et  theologorum  dis- 
ceptationibus  toto  animo  deditus,  cum  nec  consiliis  effi- 
ciendis  subsidiorum  satis  largiretur,  neque  ob  invidiam 
et  metum  rebus  arduis  virum  strenuum  praeesse  pate- 
retur,  quaecunque  temptabat  irrita  extemplo  reddebat. 
Cui  vis  mentis  sanae  homini  perspicuum  erat  tanta  in 
necessitate  etiam  si  apud  Thulen  moraretur  Ursicinus, 
acciri  eum  debuisse,  utpote  disciplinae  veteris  et  longo 
usu  bellandi  artis  Persicae  scientissimum.  Et  nimirum 
Persae,  quem  unum  timebant  Ursicinum  amotum  esse 
comperto  despectoque  novello  duce,  maxima  fiducia 
atque  audacia  prorsus  tendebant,  ut  quam  plurimas  pro- 
vincias  occuparent. 

Cum    igitur  Ursicinus   protectoribus   suis    sequenti- 
bus   paullisper    cis    Taurum    moratus    ex    imperio    ad 

partes  Italiae  festinaret,  ubi  ad  Hebrum,  Thraciae 
fluvium,  pervenit,  Principis  accepit  scripta  iubentia 
omni  eausatione  posthabita  ipsum  reverti  in  Mesopo- 
tamiam  sine  apparitione,  nullam  expeditionem  euratu- 
rum  periculosam,  ad  alium  omni  potestate  translata. 
At  Ammianum  ipsum  loqui  sinamus  :  agitati  igitur  sine 
rationibus,  diu  cunctati,  reversique,  fastidii  plenum  Sa- 
binianum  invenimus,  hominem  mediocris  staturae  et 
parvi  angustique  animi,  vix  sine  turpi  metu  sufficientem 
ad  levem  convivii  nedum  proelii  strepitum  perferendum. 
Tamen,  quoniam  speculatores  apparatus  omnes  apud 
hostes  fervere  constanti  asseveratone  perfugis  concinen- 
bus  affirmabant,  oscitante  homunculo  Nisibin  propere 
venimus  utilia  paraturi,  ne  dissimulantes  obsidium  Per- 
sae  civitati  supervenirent  incautae  (XVIII,  6,  1  sqq.) 
Deinde  vivida  et  accurata  narratione  trepidationem  Ro- 
manorum  depingit,  anxie  quid  relaturi  sint  speculatores 
expectantium ;  nec,  qua  est  fide  candida,  tacet  quam 
veloci  cursu  aufugerit,  vix  hostium  praedatoriis  manibus 
vitatis.  Quas  minutias  repetere  cum  non  sit  nostri  con- 
silii,  scriptoris  ipsius  descriptionem  castrensi  quodam 
spiritu  afflatami  rogo  revolvas. 

Tum  Amidam  recessum  est.  Ammianus  autem,  qui 
inter  protectores  auctoritate  et  honore  praestitisse  vide- 
tur,  ad  Iovinianum  Corduenae  satrapam  qui  cum  Romanis 
occulte  sentiebat,  cum  centurione  fidissimo  missus  est, 
exploratius  noscendi  gratia  quae  gerebantur.  Cum  per 
avios  montes  angustiasque  praecipites  ad  illum  perve- 
nisset,  comiter  susceptus  a  quodam  locorum  perito  in 
praecelsas  rupes  adductus  est,  unde  ad  quinquagesimum 

usque  lapidem  quodvis  etiam  minuti ssimum  apparebat. 
Atque  ibi  tertio  tandem  die  terrarum  omnes  ambitus 
subiectos,  quos  oQi&viag  nominant  Graeci,  hostium  ad- 
ventantium  agminibus  oppletos  innumeris  vidit.  Quo 
feliciter  explorato  Amidam  revertit. 

Extemplo  autem  campi  a  Romanis  undique  sunt  in- 
censi, cum  iam  stipula  flaventi  et  herbis  pubentibus  omnia 
turgereut,  ne  Sapori  regi  cum  immensa  copiarum  mul- 
titudine  Tigridem  iam  transgresso  pabulorum  suppeteret 
copia.  Domestici  ipsi,  duce  Ursicino,  Amidae  salute  le- 
gionum  VII  fortitudini  commissa,  Samosatam  tendebant. 
Sed  vix  oppido  egressi  luce  etiam  tum  dubia  ab  hostium 
viginti  milibus,  quos  Romanorum  equites,  praesidium  per 
eos  traductus  agentes,  vino  oppressi  et  somno,  siverant 
praevenire,  circumdati  sunt;  ingens  fit  trepidatio  :  alii 
fortiter  dimicando  mortem  ultro  oppetunt,  alii  salutem 
in  fuga  quaerunt  diversas  in  partes,  multi  Tigridis  ver- 
ticibus  absorbentur,  nonnulli  Amidae  moenibus  excipi- 
untur,  inter  quos  fuit  Ammianus,  haud  levi  mortis  peri- 
culo  vitato  (a.  359). 

Paullo  post  Sapor  ipse  advenit,  successu  iam  elatus; 
atque  sine  dubio,  ut  non  in  perniciosis  diuturnisque  ob- 
sidionibus  morari,  sed  prorsus  usque  tendere  solitus  erat, 
hanc  quoque  urbem  praetergressus  porro  perrexisset,  nisi 
variis  casibus  afflictus  et  a  praesidianis  esset  lacessitus. 
Cum  igitur  ira  succensus  oppidi8)  et  defensorum  ruinam 
decrevisset,  strenue  obsidio  instituta  est.   Cuius  vicissi- 

8)  Amidae  situm  et  Ammiani  ipsius  verbis  XVIII,  8,  11;  9.  1  sqq., 
et  Gibbonis  descriptione  XIX,  Not.  55  optime  edoceberis.  —  hodie 
Diarbekir  appellatili-. 

tudines  et  fortunas  referre  cum  sit  longius,  ex  Ammiano 
petas  ipso  iterimi  quaeriraus.  Post  septuaginta  tres  tan- 
dem dies  (XIX,  1 — 8)  per  quos  Romani,  quamvis  multos 
perferrent  labores,  quibus  ingenti  intra  exiguum  spatium 
coacta  undique  multitudine  X  dierum  accessit  pestilen- 
tia,  Aeliano9)  tamen  Comite  cum  tribunis  quibusdara 
perite  omnia  regente,  fortissime  dimicaverunt,  muris  pro- 
flictis  Persae  urbem  ingressi  sine  sexus  discrimine  ar- 
matos  et  imbelles  trucidaverunt  cunctaque  diripuerunt. 
Ammianus  autem  in  abstrusa  quadem  parte  oppidi  cum 
duobus  aliis  latens,  obscurae  praesidio  noctis,  postica  per 
quam  nihil  servabatur  evasit  summaque  celeritate  ad  de- 
cimum  lapidem  pervenit.  Cum  iam10)  lassitudine  supera- 
retur,  fugaci  equo  usus,  ad  Euphratem  provectus  est. 
At  Persarum  persequentium  procul  prospecto  agmine, 
cum  omne  iam  esset  in  celeritate  praesidium,  per  du- 
meta  et  silvas  montes  petiit  celsiores;  exindeque  Meli- 
tinam  minoris  Armeniae  urbem  venit;  ubi  Ursicinum 
repperit  qui  post  infelix  illud  proelium  prope  Amidam 
commissum,  a  domesticis  separatus,  interea  Sabinianum 
per  otium  Edessae  degentem  frustra  ad  spem  ferendam 
impellere  temptaverat;  hunc  comitatus  Ammianus  suam 
revisit  Antiochiam. 

Per  quattuor  qui  sequuntur  annos  de  rebus  suis  nihil 
nobis  tradidit  Ammianus:  utruni  Agilonem,  Ursicino 
a.  360  deposita  militia  ad  otium  digredì  iusso,  ad  ma- 


9)   Non,  ut  nonnullis  videlur,  Ammianus  defensioni  praefuit. 
10)    E  verbis  XIX,  8,  6:  insuetus  ut  iogeuuus,  recte  et  Ammianum 
inter  equites  militasse  et   nobili  familia  oriundum  fuisse  colligi  videtur. 

gisteriura  promoturn  secutus  sit,  an  ipse  quieti  paullis- 
per  sese  dederit,  nescimus. 

Sunt  qui  negeut  Marcellinum  Romanorum  exercitus 
„nostros"  dicere,  nisi  ipse  inter  pugnantium  numeros  fue- 
rit;  affirmaverunt  igitur  eum  pugnis  interfuisse  quae  et 
Constantio  duce  apud  Bezabden  XX,  11.11,  et  cum  Ala- 
mannis  commissae,  ducibus  Valentiniano  et  Gratiano 
XXVII,  IO,  16  referuntur.  Sed  uno  iam  exemplo  tota  fit 
invalida  ratiocinatio:  in  proelii  illius  Celebris  Argentora- 
tensis  narratione  vocabulum  quod  est  nostri  invenitur 
XVI,  12.  15.  37.  42.  etc;  quo  tempore  Marcellinum  in 
Galliis  non  versatum  esse  constat. 

Quarto  tandem  anno  aliquid  certi  comperimus.  Am- 
mianus  enim  Iulianum  Imperatorem  elato  intentoque 
animo  bellum  contra  Persas  maguis  copiis  molitum,  se- 
cutus est,  ut  videtur,  retenta  protectoris  domestici  di- 
gnitate.  At  mira  quadam  ratione  fit  ut  non  statini  ab 
Antiochia,  qua  ex  urbe  Martii  mensis  initio  profectus 
est  Imperator,  sed  non  prius  quam  Zaitham  a.  d.  Vili 
Id.  Apriles  pervenerit  exercitus  tamquam  testis  res  tra- 
dat.  XXIII,  5,  7 :  tum  demum  ,,venimus"  usurpat,  cum 
antea  vel  „lulianus  venit",  vel  „ventum  est"  diceret. 

At  cum  ne  in  hac  quidem  expeditione  Ammianus 
vel  forti  facinore  vel  dignitatis  splendore  insignis  fuerit, 
satisfecisse  nos  censemus  si  brevi  tantum  rerum  eventus 
referamus. 

Cum  a.  d.  VI  Idus  Apriles  anni  363  Persicum  solum 
esset11)  occupatum,  castella  nonnulla  aut  oppugnata  aut 

")  Differunt  inter  se  Ammianus  et  Zosimus  in  finibus  Romani  et 
Persici  imperii  determinandis.    Si  nostrum  sequimur,  et  Zaitha  Roma- 

praeterita  simt;  Persarum  autem  solito  more  raro  ex 
adverso  re  si  stenti  uro  semper  retro  cedebat  exercitus  pars 
maior,  dum  manus  expeditae  agmen  undique  lacessunt 
Romanorum.  Pirisabora  tamen  et  Maogamalcha  oppida 
contenti one  summa  sese  defendere  ausa  Romanorum 
numero  artibusque  et  fortitudine  sunt  excisa.  At  post- 
quam  Tigride  superato  iam  prope  Ctesiphontem  urbem 
regiam  ventum  est,  digesto  cum  ducibus  Consilio,  cum 
civitas  situ  ipso  inexpugnabili  defenderetur  et  metuenda 
cum  multitudine  protinus  rex  adfore  crederetur,  obsi- 
dionem  non  temptare  Iuliano  placuit;  sed  fallacibus  per- 
fugarum  artibus  captus,  maxima  parte  concremata  classis 
mediterraneas  vias  arripuit.  Quo  cognito  Persae  statim 
herbas  cum  adultis  segetibus  incenderunt,  ita  ut  Romani 
inedia  cruciarentur  et  conflagratione  paullisper  progredì 
vetarentur.  Iam  factorum  paenituit  Imperatorem  cum 
ipse  locorum  ignarus  exercitum  inopia  pressum  trepi- 
dare ac  Saporem  imminere  sentiret.    Atque  postquam 


norum  urbibns  est  adnumeranda,  et  Iulianus  exercitus  ordinerà  qui  ac- 
curate refertur  XXIV,  1.  2  hanc  demum  urbem  praetergressus  instituit 
et  contionem  habuit  (XXIII,  5.  15);  fines  igitur  inter  Zaitham  et  Duram 
ponit,  ab  hac  urbe  bidui  itinere  distractos.  Zosimus  autem  III,  13,  1 
et  Carrhas  Assyrios  et  Romanos  discernere,  et  Circesium  (Cercusium), 
oppidum  munitissimum  in  angulo  silum  quem  Euphrates  et  Abora  fluvii 
efficiunt,  Assyriis  finibus  contiguum  esse  12,  5  affirmat,  agminisque 
distributionem  trans  Circesium  factam  tradit.  Cfr.  13,  6;  14,1.  —  Cum 
Carrhas  a  finibus,  quales  tunc  constituti  erant,  haud  paullo  distare  con- 
stet,  Circesium  Romanae  ditionis  extremum  oppidum  fuisse  est  veri 
simile.  Sic  quidem  Kiepertio  placuit.  Ammianum  memoria  fefellisse 
videtur.  —  Libanius  melius  esset  meritus,  si  prò  declamationibus  cer- 
tius  quid  tradidisset  (I,  595  sqq.  Reiske). 

malis  nisi  retro12)  faceret  iter  mederi  se  non  posse  in- 
tellexit,  Corduenam  versus  tendere  coepit.  Sed  iam  se- 
quente  die  Persae  supervenere  ;  itaque  per  complures 
dies  pugnabatur,  hostibus  agminis  terga  prementibus. 
Atroci  autem  a.  d.  VI  Kal.  Iulias  undique  proelio  exorto, 
Iulianus  equestri  hasta  perfossus  animam  efflavit.  Tum 
collectis  exercitus  ducibus  de  creando  Principe  consulta- 
batur,  variis  studiis,  diversis  sententiis.  Num  Gibbo 
recte  fecerit  qui  (XXIV,  not.  100.)  honoratiorem  istum 
militem  qui  Amra.  XXV,  5.  3  dicitur,  ipsum  Ammianuni 
fuisse  suspicatus  est,  in  medio  relinquenius ;  attamen 
illuni  nomen  suum  non  tacere  consuevisse  monebimus, 
ubi  rebus  ipse  interfuit.  Tandem  Ioviano,  domesticorum 
ordinis  primo,  Imperatore  facto,  nihil  aliud  actum  est, 
quam  ut  summa  celeritate  ad  Romanos  fines  muniretur 
via.  Neque  erat  malorum  finis:  cum  enim  Charcham  et 
Duram  oppida  praetergressi  ad  Tigridem  venissent,  am- 
nis  verticosus  nec  nando  transeundi  facultatem  praebe- 
bat,  nec  pontes  compaginari  patiebatur.  Persae  tamen 
praeter  spem  priores  de  pace  fundanda  oratores  miserunt, 
quam  occasionem  tali  in  rerum  necessitate  Imperator  li- 
benter  arripuit.  Tarn  ignobilem  et  probrosam  perniciosam- 
que  pacem  a  Romanis  numquam  conditam  esse  scriptores 
omnium  consensu  affirmant,  qua  primum  Imperii  fines 


12)  Si  Ammiani  et  Zosimi  narraliones  Inter  se  eomparaveris,  pleris- 
que  in  rebus  eos  consentire  reperies,  praeter  locorimi  nomina,  quae  ab 
utriusque  lingua  aeque  abhorrenlia  variis  formis  tradì  non  est  mirum. 
Sed  in  eo  Ammiani  fìdes  apparet,  quod  iam  a  Iuliano,  cui  ceterum 
magnopere  favet,  receptum  inchoatum  esse  fatetur;  Zosimus  autem  Io- 
viano tantum  electo  huic  necessitati  concessum  esse  refert. 

sunt  minuti.  Tigride  autem  magno  cum  periculo  superato 
per  deserta  loca  iter  est  factum,  inedia  cibi  et  potus 
incredibili  modo  milites  cruciante;  post  multos  labores 
tandem  Nisibim  perventum  est,  quam  urbem  Romanis 
artissime  coniunctam  hostibus  tradendam  fuisse  eloquen- 
ter  queritur  Ammianus. 

Iovianum  prorsus  ad  imperii  interiora  pergentem 
usque  ad  Antiochiam  prosecutus  est  Ammianus;  inde 
ab  hoc  tempore  rerum  quas  tradit  non  amplius  ipse 
testis  videtur  fuisse. 

Post  hanc  infelicem  expeditionem  Ammianum  militia 
relieta,  quamvis  nondum  aetate  provectus  esset,  ad  otium 
sese  contulisse  veri  est  simile. 

Itaque  cum  parcissime  de  se  ipso  loqui  consueverit, 
paucis  locis  contenti  esse  debemus  e  quibus  nonnulla  de 
vitae  eius  condicione  colligere  licet.  Quin  Valentis  tem- 
poribus Antiochiae  moratus  sit  dubitari  non  potest;  ubi 
enim  Theodori  (a.  371)  coniurationem  ea  in  urbe  vin- 
dicatam  memorat,  et  de  accusatorum  saevitia  summum 
usque  ad  taedium  tumido  ore  declamat,  addit:  XXIX, 
1.  24:  et  quoniam  addici  post  cruciabiles  paenas  vidimus 
multos,  ut  in  tenebrosis  rebus  confusione  cuncta  miscente; 
et  haud  multo  post,  2.  4:  omnes  ea  tempestate  velut  in 
Cimmeriis  tenebris  reptabamus,  paria  convivis  Siculi 
Dionysii  pavitantes,  —  quo  loco  ad  Damoclis  notissimam 
spectari  narratiunculam  patet.  Ipse  autem  a  calumnia- 
toribus  illis  quos  tanto  persequitur  ardore  et  odio  vide- 
tur lacessitus  esse,  XXX,  4.  4:  ergo  absolutis  super  eius 
indignitate  paucis  quam  in  illis  (Orieutis)  partibus  agens 
expertus  sum,  etc.  Et  non  errare  nos  putamus,  si  tales 

casus  suspicamur  fuisse  causas,  quibus  permotus  Orien- 
tem  reliquit,  in  Occidente  vitam  tranquilli  ore  m  con- 
sumpturus. 

Romae  enim  degisse  Ammianum  constat  ;  nani  et  in 
libris  suis  Romae  monumenta  atque  aedificia  et  omnes 
urbanae  vitae  minutias  cotidiano  usu  notas  tritasque  se 
habere  demonstrat:  XVI,  IO.  15;  XIV,  6.  7;  XXVIII, 
4.  6;  1,  et  Libami  quam  supra  iam  laudavimus  epistula 
omnem  tollit  dubitationem  :  Kaì  al  tyXu  tov  ^cófjfjv 
è'xstVj  xccxsivijv  tov  6s.  (Tv  (xtv  yào  s%eic  m  icov  sv  yij 
7iaqa7iXr\dov  ovóév'  r\  ós  tcov  éai>rrJQ  noXiTwv,  ole  ttqo- 
yovov   daiiiovss,  ov%  vGifqov. 

Gibbo13)  et  Burckhardtius14)  Marcellinum  nostrum  non 
aequo  animo  de  Romanis  iudicasse  intellexerunt,  quippe 
qui  parum  comiter  a  nobilibus  illis  familiis  susceptus 
plus  semel  fortasse  repulsam  tulerit;  et  profecto  per 
celebres  illas  descriptiones  quibas  tumidiore  quidem,  sed 
eodem  vivido  et  vegeto  sermone  Urbis  mores  et  habitus 
perstringit,  scriptorem  quae  ipse  expertus  est  tradere 
dilucide  perspicitur  (XIV,  6.  13). 

Ammianus  autem  literis  Graecis  et  Latinis  se  totum 
dedit,  eo  discendi  studio  quo  incendi  solent  qui  aetate 
iam  provectiore  ad  artes  accedunt,  nec  minus  eorum 
consuetudinem  secutus  omnia  quae  diligenter  undique 
collegit  in  lucem  promere  amat.  Ita  factum  est  ut  ad 
res  gestas  scribendas  incumberet.  Quos  libros  cum  tem- 
porum  illorum  more  recitare  coepisset,  non  solum  apud 
rhetores  virosque    doctos,    sed  latius  crescente    gloria 

13)   Cap.  31. 

u)    Die  Zeit  Constantins  (Tes  Grofsen  p.  490. 

floruit;  pergit  enim  Libanius:  fjv  {isv  ovv  òri  ooi,  psya 
xaì  tò  iisrà  foyjjg  sv  %r[  xovamji  óiàysiv,  xaì  io  Xóyovg 
vrì  aXXcov  Xsyofjbévovg  óè%sti9ai>  —  nolXovg  ós  tj  ^Pco^tj 
tQ€(f£i  qr]toqag  TtccTQaóiv  àxoXov&ovviag  —  vvv  cT  wg 
èónv  dxovsiv  xùùv  sxst&sv  a^Lxvov^évcùVj  avzòg  ijjjbtv  sv 
smósiìgéfyii  %a%g  [lèv  ysyovag,  taZg  ós  sofy  xìjg  tìvyyQCKpìjg 
slg  noXXà  TSTfÀ/q^évr/g,  xaì  xov  cpavévxog  snaivsdsviog 
lisqog  sxsqov  sìgxaXovvxog'  axovoo  ós  xqv  cPcó[irjV  avr^v 
óisipavovv  aoi  xòv  nóvov  xaì  xsTtiSai  iprjqov  avxfi  xcov 
(AÌiv  c'è  xsxQatqxévaij  xcov  ós  ov%  fjnìjo&ai>. 

Fruebatur  autem  amicitia  Eutherii  quem  olim  sacri 
cubiculi  praepositum  inter  spadones  omnes  unum  lau- 
dibus  extollit,  atque  in  primis  Hypatii,  Praef.  Praet. 
382  —  383,  Praef.  U.  Romae  379,  qui  et  ipse  Oriente 
derelicto  Romam  transmigraverat  XVI,  7.  7;  XXIX,  2. 16. 

In  Codice  Theodosiano  IX,  27,  5  reperi  tur  lex  anni 
383,  cui  inscriptum:  Have  Marcelline,  K.  NB;  quem 
Gothofredus  eumdem  virum  atque  historicum  fuisse 
censet;  at  Ammianum  comitem  rerum  privatarum  a. 
383,  XI,  30.  41  a  nostro  seiungit.  Chiffletius  utriusque 
legis  inscriptiones  scriptori  nostro  tribuit.  Quam  rem 
in  medio  relinquere  malimus,  cum  nec  comprobari  nec 
refutari  possit.  Ammianus  quo  anno  sit  mortuus  non 
est  traditum;  eum  anno  391  etiam  vixisse  infra  de- 
monstrabimus.  Iam  nihil  restat  nisi  ut  addamus  Mar- 
cellinum  nostrum  per  multas  Imperii  partes  versatum 
esse;  praeter  enim  regiones  illas  quas  eum  inter  bella 
et  negotia  percurrisse  narravimus,  visit  etiam  Aegyptum  : 
XVII,  4.  6:  in  hac  urbe  (Thebis  hecatompylis)  inter 
labra  ingentia  diversasque  moles  figmenta  Aegyptiorum 

numinum  exprimentes,  obeliscos  vidimus  plures,  alios- 
que  iacentes  et  comminutos.  —  XXII,  15,  1:  Res  Aegyp- 
tiacae  tangantur  —  quarum  notitiam  digessimus  late, 
visa  pleraque  narrantes, 

nec  minus  Peloponnesum  :  XXVI,  IO,  19  Laconicam 
prope  Mothonem  oppidum  nos  transeundo  con- 
speximus, 

atque  Thracias:  XXII,  8.  1:  super  Thraciarum  ex- 
timis  situque  Pontici  sinus  visa  vel  lecta  quaedam 
perspicua  fide  monstrare.  —  XXVIII,  4.  2  sufficiet 
ea  quae  vidisse  roeminimus  expedire.  — 

Thracias  et  Graeciam  facile  pervadere  potuit  cum  iter 
ex  Oriente  in  Occidentem  faceret  (cfr.  XVIII,  6.  5); 
Aegyptum  antera  quando  attigerit,  utrum  ante  annum 
353  ducem  comitatus,  an  arinis  iam  depositis  scisci- 
tandi  studio  impulsus,  piane  est  in  incerto. 


IL 


Iam  ad  alteram  libelli  nostri  partem  pervenimus, 
qua  de  Ammiani  religione  accuratiorem  instituere  in- 
quisitionem  nobis  est  propositum.  Gravissimam  esse 
talenti  disceptationem  ad  scriptoris  fidem  iudicandam 
qui  temporum  illorurn  memoriam  tradiderit  quibus  nova 
Christi  religio,  cum  paullatim  omnes  orbis  terrarum 
partes  invasisset,  iterum  Impedì  dominum  ipsum  ini- 
micum  habuit,  at  nihilo  minus  vanis  adversariorum 
conatibus  superatis  veterem  Deorum  cultum  perdidit 
et  ipsa   ad   dominandi  culmen  evecta  est,   vix   est  cur 

moneamus.  Diversae  autem  sunt  in  ea  re  virorum15) 
doctorum  sententiae  :  cum  plurimi  Ammianum  nostrum 
Deorum  venerationem  retinuisse  censeant,  non  desunt 
qui  eum  Christianorum  numero  addant,  ut  sunt  Petrus 
Pithoeus,  verbis  quae  XXVII,  3,  15  leguntur  permotus, 
CI.  Chiffletius  (p.  42),  et  recentibus  temporibus  E.  a 
Wietersheim.  (Gesch.  der  Volkerwanderung ,  III,  252. 
496.) 16)  Etiam  A.  Schaefer,  praeceptor  noster  summa 
veneratone  et  grato  animo  colendus,  in  lectionibus 
quibus  interesse  nobis  licuit,  eum  quamvis  veteri  philo- 
sophia  doctrinaque  eruditum  Christianae  tamen  reli- 
gionis  exteros  mores  et  habitus  professum  esse  ait  et 
in  Heynii  sententiam  inclinat,  cuius  verba  afferemus 
(p.  135):  Est  tamen  obvia  res  in  lectione  scriptorum 
istius  temporis,  e  prudentioribus  plerosque  nec  patrias 
religiones  abiecisse  nec  novas  damnasse,  sed  in  his 
quidam  prò  suorum  ingeniorum  facultate  probanda  pro- 
basse. Inter  eos  qui  Ammianum  paganum  (ea  voce  uti 
liceat)  fuisse  intellexerunt,  Valesios  Tillemontium  Gib- 
bonem  (qui  saepius  eum  the  candid  infidel  appellati) 
nominabimus.  (Cfr.  Neander:  Kaiser  Julian  etc.  pag.  68. 
Ed.  1.). 


15)  Cfr.  inprimis  Burckhardt  1.  I.  p.  262.  —  Ditkii  opusculum  quod 
accurate  rem  tractavit  tum  demum  nobis  innotuisse  fatemur,  cum  in 
libello  nostro  condendo  paene  ad  finem  provecli  essemus. 

16)  Richter  (das  westromische  Reich  etc.  p.  147)  mediam  quandam 
ingreditur  viam:  Paganus  fuit  Ammianus,  sed  unum  esse  credidit  Deum, 
et  in  Christianorum  doctrinam  quantum  ad  ipsam  propensus,  simplicem 
et  sublimem  religionem  a  vitiis  eorum  qui  eam  profitebantur  aequo 
animo  discernebat. 

Optimam  autem  viam  nos  ingressuros  esse  putamus 
si  omnes  quoad  potuimus  locos  quibus  de  re  divina 
agitur  huc  colligemus  et  ubi  opus  erit  accurate  expli- 
cabimus. 

Primum  voces  illas  afferemus  quibus,  cum  in  utram- 
que  partem  usurpari  possint,  et  Pagani  et  Christiani 
uti  potuerunt: 17)  Numini  autem  et  eius  favori  sae- 
pissime  rerum  eventus  attribuii:  XVI,  12.  52;  XXIV, 
4.  1  ;  XXV,  IO.  1  ;  XXIX,  5.  40;  6.  7;  XXXI,  2.  9;  id- 
que  numen  cadeste:  XIX,  1.  4;  XXVI,  1.  5;  XXXI,  16.4; 
sempiternum  XXXI,  10.  18;  perpetuimi  XXVII,  3.  15; 
XXIX,  2.20;  divinum  XIX,  10.4;  XXVI,  1.  14;  supe- 
rimi XXV,  8.  3;  summum  XXVI,  6.  9  appellat;  con- 
iungit  quoque  XXV,  7.  5:  aeternum  Dei  caelestis  numen, 
cum  Dei  ipsius  numen  piane  eadem  siguificatione  qua 
numen  usurpet: 

XVI,  12.  13  caelitis  Dei  favore;  XVIII,  6.  3  prospe- 
rante Deo.18) 

Nullo  discrimine  dicit  etiam  nutum  caelestem  XXII, 
2.  5;  curam  caelestem  XVIII,  3.  1;  XXIV,  1.  12;  ra- 
tionem  caelestem  XIX,  11.  17;  praesidium  cadeste 
XIX,  6.  7. 

Cum  autem  numina  dicat:  XXII,  5.  1  Iulianus  in- 
clinatior  erga  cultum  numinum;  8.  3  ductu  numinum; 
XXIV,  8.  4  exstructis  aris  caesisque  hostiis  consulta 
numinum  scitabamur  (cfr.  XXI,  14.3),  vel  Cybelen  numen 


17)  XXI,  2.  5:  numen  ambiguucn  esse  voeabulum  patet,  nam  Iu- 
lianus deos  suos  precabatur,  unum  Christiani  Deum.  dubiae  quoque 
sunt  superae  poteslates  in  caelo  XXVIII,  4.  24. 

ls)   nihil  probat  XXIV,  1. 1:  Deum  usilato  clamore  testati  (milites). 

appeUet  XXII,  9.  8,  vel  Iulianum  in  speciera  alicuius 
numinis  exceptum  esse  referat  XXII,  9. 14,  nemo  erit  qui 
loquendi  eam  rationem  esse  credat  Christiani.  —  Cfr. 
XXX,  1.22  hospitali  immine  contuente.  XXIII,  6.  6. 

Plures  deos  esse  credit:  XVII,  7.  10.  Observatur 
caute  ne  alio  deo  prò  alio  nominato,  cum  quis  eorum 
terram  concutiat  sit  in  abstruso,  piacula  committantur  ; 
quo  in  loco  quamquam  de  ritualibus  refert  ipsum  ipse 
quae  sentiat  atque  persuasa  habeat  tradere  apparet.  — 
Cfr.  XXII,  8.  2  Delon  partu  deorum  insignem;  XV,  8.  22. 
Nec  loci  praetereundi  sunt  quales  XIX,  4.  3:  telis 
Apollinis  periere,  qui  Sol  aestimatur  (cfr.  Iliad.  A  50)  ; 
XXII,  8.  3.  5.  39;  cfr.  XXIII,  6.  24,  ubi  deorum  celebria 
delubra  conscribit.  XXII,  4.  3  Palatinorum  quosdam  in- 
crepat  quod  templorum  spoliis  fuerint  pasci. 

Quoniam  igitur  dubitari  non  potest  quin  Ammianus 
complures  deos  esse  crediderit,  etiam  Bellonam  XXI, 
4.  1;  XXIV,  7.  4;  XXVIII,  1.  1;  XXXI,  1.  1;  13,  1  ; 
Furias  XXIX,  2.  1  ;  XXXI,  1.1;  10,  1  re  vera  deas  ha- 
buerit  necesse  est,  nec  minus  Famam  quam  XVIII,  6.  3 
describit;  et  de  Manibus  XXIX,  2.  17;  XXX,  2.  9  quo- 
que popularem  sequitur  opinionem.  Itaque  ne  putes 
eas  dicendi  tantum  esse  quasdam  figuras,  qualibus  in 
tumido  suo  sermone  abuti  solet.  Voces  autem  quales 
sunt  XXI,  5.  13  ad  larem  suum;  XXV,  10.  15  Vino  Ve- 
nerique  indulgens,  nihil  evincunt,  nam  cotidiano  usu 
tritae  dei  notionem  amiserant.  XIV,  1.4. 

Iam  Ammiani  superstitiones  inspiciamus,  atque  in 
primis  iìdem  quam19)   oraculis  et  vatum  effatis  inesse 

19)   De  oraculorum  quae  tum  vigebat  veneratione  Burckhardt  1. 1.  265. 

sibi  persuasimi  habet:  XIV,  1.  5:  velut  Amphiarao  re- 
ferente aut  Marcio,  quondam  vatibus  inclytis;  XIX, 
12.  15.  Et  prorsus  ita  res  agebatur  quasi  Clarum,  Do- 
doneas  arbores,  et  eifata  Delpborum  olim  solemnia  in 
Imperatoris  exitium  sollicitaverint  multi.  —  XXII,  12.  8 
venas  fatidicas  Castalii  fontis.  —  XXIII,  3.  3  ubi  Apol- 
linis  Palatini  templi  incendium  (a.  363)  narrat,  addit- 
que:  ni  multiplex  iuvisset  auxilium,  etiam  Cumana 
carmina  consumpserat  magnitudo  flammarum,  quanto- 
pere  vir  pius  et  religiosus  gaudeat  quod  servati  sunt 
libri  sancti  facile  intellegi  potest.  —  Alexandrinorum 
XXII,  16.  17  et  Chaldaeorum  XXIII,  6.  25  veridicam 
vaticinandi  fidem  putat.  Attamen  de  oraculorum  signi- 
ficatione  disceptari  posse  fatetur,  quae  non  nisi  casus 
discrevere  postremi,  et  XXIII,  5.  9  notissima  illa  vati- 
cinia  affert  quae  Croeso,  Atheniensibus  de  muris  ligneis, 
Pyrrho  bellum  in  Romanos  inolienti  olim  reddita  sunt. 
Sed  rudem  et  inconsummatum  increpat  XXXI,  14.  8 
Valentem  Imperatorem,  quod20)  versus  fatidicos  qui 
per  tripodis  oraculum  vulgati  erant  (XXIX,  1 .  29  sqq.) 
contempserit;  attamen  Christianus  fuit  Yalens! 

Cum  quantam  fidem  attribuerit  Ammianus  oraculis 
iam  perspectum  habeamus,  non  mirabimur  quod  omina 
quoque  et  portenta  et  cuiusvis  modi  praesagia  intento 
animo  observat;  quamquam  etiam  Christianos  illa  aetate 


20)   Horum    versuum  emendationein  diu  optatam  Hauptio  debemus, 
eamque  praeclaram  s'me  dubio  (Prooem.  Ber.  1868): 

Ov  {uùv  vrpioivi  ys   aòv  iootica  aluct'   y.td  abxoiq 
TtGKfóvr;  pccQv/utjvig  tyoTjXioGsi  xaxòv  ohov 
tv  nédioioi  Mifxctvrog  àycaojuévoio  "AQtjog. 

non  erroribus  piane  expertes  fuisse  constat,  tali  tamen 
superstitioni  et  credulitati  virum  qui  religionis  illius 
doctrinas  vel  tantum  generatim  et  summatim  per- 
strinxerit  sese  dedere  potuisse  nemo  contendere  audebit. 
Vix  enim  est  credibile  quot  et  qualibus  rebus  vim  fu- 
tura praesagiendi  inesse  censeat:  Si  vox  fortuito  edita 
auditur  (XV,  5.  34;  XXXI,  1.2),  si  asinus  rugiens  tri- 
bunal ascendit  (XXVII,  3.  1),  si  Ioviani  filiolus  ne  sella 
curuli  vehatur  vagit  et  reluctatur,  (XXV,  IO.  11),  sine 
dubio  magnas  his  omnibus  res  praesagiri  necesse  est. 
Iuliano  fines  Assyriorum  ingresso  leo  offertur,  a  mili- 
tibus  telorum  ictibus  confossus  (XXIII,  5.  8);  gravis  fit 
disceptatio:  regis  enim  obitum  portendi  constat,  sed 
utrius,  num  Romani  an  Persae  est  incertum.  —  Iovia- 
nus  etiam  tum  protector  domesticus  cum  Constantii 
reliquias  comitatur  iisdem  honoribus  augetur  quibus 
Princeps:  statini  ex  eo  colligitur  ipsi  imperium  quidem 
esse  destinatum,  sed  et  cassum  et  umbratile,  ut  mini- 
stro rerum  funebri  um.  XXI,  16.  21. 

XXIII,  1.5.  Felicem  comitem  largitionum  mortuum 
Iulianus,  comes  (Mentis,  Imperatoris  avunculus,  est  se- 
cutus;  sed  Antiochienses  cum  publicos  legerent  titulos 
Iuliani  Principis  statuis  subscriptos,  in  quorum  con- 
textu  Felix  nominibus  eius  additum  erat,  Felicem  Iu- 
lianum  Augustumque  pronuntiabant,  ita  ut  Imperatoris 
nomen  mortuis  iam  viris  coniungeretur:  nimirum  fit 
ex  eo  praesentissimum  omen. 

Cometas  (XXV,  IO.  2),  nitorem  per  caelum  visum 
igneum  (XXV,  2.  4),  bubonis  et  nocturnarum  avium 
(XXX,  5.  15;  XXXI,  1.  2)  lugubrem  cantum  prò  diris 

praesagiis  habitos  esse  facile  iutellegimus,  cum  etiam 
hodie  multis  in  regionibus  non  sine  superstitioso  metu 
percipiantur. 

Sed  quid  magis  est  ridiculum  quam  quae  XXVIII, 
1.42  traduntur:  scopae  florere  sunt  visae  quibus  nobi- 
litatis  curia  mundabatur;  idque  portendebat  extollendos 
quosdam  despicatissimae  sortis  ad  gradus  potestatum 
excelsos. 

Livii  annuam  prodigiorum  relationem  legere  nos 
putarnus  XIX,  12.  19:  tunc  visu  relatuque  horrendum 
natum  est  monstrum,  infans  ore  gemino  cum  dentibus 
binis  et  barba,  quattuorque  oculis  et  brevissimis  duabus 
auriculis:  qui  partus  ita  distortus  praemonebat  rem 
publicam  in  statum  verti  deformem.  Nascuntur  huiusce- 
modi  saepe  portenta,  indicantia  rerum  variarum  even- 
tus,  quae  quoniam  non  expiantur  ut  apud  veteres,  pu- 
blice  inaudita  praetereunt  et  incognita.  Nonne  facile  ex 
his  colligitur  Ammianum  suae  aetatis  neglegentiam 
vituperare  quae,  veterum  prisco  more  spreto,  deorum 
iram  nulla  caveat  expiatione  et  impia  rerum  sacrarum 
incuria  omnia  iu  terram  detraxerit  mala? 

Ut  brevi  loquamur,  per  omnes  fere  res  Deorum 
voluntatem  significari  credit,  easque  auxia  et  timida 
cautela  observat.  Cfr.XXI,  2.  2;  3.  3,  7.  —  XXII,  1.  1  ; 
15.  2;  XXIII,  1.  6;  3,  3.  7;  5.  6,  12;  XXIV,  6.  17; 
XXVI,  1.  5;  XXVIII,  1.  17;  XXIX,  1.  7;  XXXI,  1.  3. 

Delirare  vero  videtur  Ammianus,  ubi  superstitiones 
suas,  nescio  cuius  theologi  vel  philosophi  secutus  auc- 
toritatem  certa  ratione  explicare  atque  probare  conatur 
XXII,  1.  7.    Nam  et  verborum  ridiculas  insti tuit  origi- 

nationes,  et  de  mentibus  humanis  quas  ex  sole  velut 
scintillas  diffunditatas  esse  dicit,  mire  hariolatur,  et  de 
substantialibus  potestatibus  aliisque  rebus  reconditis 
abstrusas  prodit  doctrinas,  quas  cum  Ammiano  ipsi 
non  satis  videantur  esse  perspectae,  nos  quoque  non 
piane  intellexisse  fatebimur. 

Iulianura  tamen  vituperat  Principem  XXV,  4.  17 
quod  praesagiorum  sciscitationi  ninriae  fuerit  deditus, 
et  tamquam  superstitiosus  magis  quam  sacrorum  legi- 
timus  observator  innumeras  sine  parsimonia  pecudes 
maetaverit.  (Cfr.  XXII,  12.  7);  at  non  quae  supra  deinon- 
stravimus  eo  iudicio  infringuntur,  nani  nimietas  sola  im- 
pugnatur  superstitionis,  cui  ultra  omnem  modum  deditum 
fuisse  Iulianum  ex  sexcentis  scriptorum  loeis  constat. 
Quin  etiam  eumdem  laudat  Imperatorem  XXI,  2.  4  ut 
haruspicinae  auguriisque  intentum,  et  ceteris  quae  deo- 
rum  semper  f ecere  cultores.  Cum  autem  Marcellinus 
praesagiis  magnam  credat  inesse  vim  et  auctoritatem, 
et  ipsum  deorum  cultoribus  adnumerari  voluisse  dilucide 
patet. 

Quid  verum  Ammianus  de  Christianis  ipsis  eorum- 
que  religione  senserit  nunc  est  inquirendum.  Ac  statim 
eum  de  Christianis  et  Christianorum  rebus  semper  tam- 
quam de  alienis  loqui  constat,  quae  ad  ipsum  nullo  modo 
pertineant,  quibus  numquam  et  nusquam  sese  adiungit; 
et  vocabulo  usus  quod  Christiani  maxime  de  suis  ho- 
noribus  et  moribus  solent  usurpare:  „ut  ipsi  appellant," 
nonnumquam  addit,  ne  in  eorum  consortium  a  legenti- 
bus  aggregetur  XIV,  9.  7;  XV,  7.  7;  XXXI,  12.  8;  cfr. 
XXI;  2.  5;  nec  minus  reperies  eum  de  rebus  ecclesia- 

sticis  et  dissensionibus  doginaticis  quae  tum  cuncta  odio 
et  tumulti!  et  discidiis  permiscebant,  satis  pauca  Im- 
buisse perspecta.  Nam  hoc  minime  est  mirandum  quod 
Ammianus  Domina  (episcopos,  presbyteros,  diaconos) 
cognovit  quae  Christiani  muneribus  suis  imposuerant; 
facile  enim  per  cotidianum  usum  etiam  externis  homi- 
nibus  innotuerant.  (Antistes,  quo  nomine  Christianorum 
episcopos  appellat,  etiam  de  paganis  dicitur  sacerdoti- 
bus.  XXIII,  6.  24.) 

Si  narrationem  quam  de  Liberio  Romae  episcopo 
facit  obiter  tantum  perlegeris,  sine  dubio  vix  rerum  de 
quibus  agitur  supern'ciem  nosse  Ammianum  intelleges. 
Constantius  enim  Arianas  partes  secutus  Athanasium,  qui 
et  nomen  suae  doctrinae  dedit,  iam  ab  Orientaìibus  epis- 
copis  sede  quam  Alexandriae  obtinuerat  deiectum  atque 
expulsum,  etiam  ab  Occidentalibus  sacerdotibus  condem- 
nari  volebat.  Mediolanum  igitur  a.  355  convocavit  con- 
cilium,  et  quamvis  pars  maxima  Athanasianae  addicta 
esset  fidei,  plurimos  minis  et  pollicitationibus  perduxit 
ut  Athanasium  munere  removendum  iudicarent.  Non- 
nulli tamen  episcopi,  auctoritate  et  dignitate  insignes, 
vel  omnino  non  ad  coetum  venerant,  vel  assentiri  re- 
cusabant;  inter  illos  fuit  Liberius  (XV,  7.  6);  qui  per 
epistulas  Athanasium  condemnare  iussus,  hominem  nec 
visum  neque  auditum  damnare  nefas  ultimum  esse  ex- 
clamans  enixe  renitebatur.  At  noctu  Roma  clam  aspor- 
tatus  cum  coram21)  Imperatore  Athanasium  insontem  se 
iudicare  declarasset  Beroeam  Thraciarum  urbem  exsul 


21)   Theodorel.  2,  15.  16.    Liberius    postea   in  sedem  restitutus  est, 
cum  Constantius  Romani  ipse  visit  a.  357. 

missus  est.  Ex  Ammiani  verbis  autem  eum  de  dog- 
maticis  dissensionibus  nihil  compertum  habere,  et  de 
Athanasio  ipso  cum  paucissima,  tum  ab  Ariano  viro 
tradita  audivisse  apparet.  Iam  enim  ille  in  Tyrio22) 
concilio  (a.  335)  a  calumniis  quae  de  fatidicis  et  ma- 
gicis  artibus  ipsi  intendebantur  ante  omnium  oculos 
luculenter  sese  purgaverat. 

Nihilominus,  qua  fuit  Marcellinus  animi  aequitate 
et  comitate,  de  religione  ipsa  Christianorum  benevola 
fert  iudicia  atque  proba,  cum  sacerdotes  qui  professio- 
nis  suae  obliti  ambitioni  et  avaritiae  aliisque  vitiis  in- 
dulgebant  plus  semel  non  sine  iure  acriter  increpet. 

Celeberrima  sunt  quae  XXI,  16.  18  de  Constantio 
Principe  dicit:  Christianam  religionem  absolutam  etsim- 
plicem  anili  superstitione  confundens  :  in  qua  scrutanda 
perplexius  quam  componenda  gravius  excitavit  discidia 
plurima;  quae  progressa  fusius  aluit  concertatione  ver- 
borum;  ut  catervis  antistitum  iumentis  publicis  ultro 
citroque  discurrentibus  per  synodos  quas  appellant,  dum 
ritum  omnem  ad  suum  trahere  conatur23)  arbitrium,  rei  ve- 
hiculariae  succideret  nervos.  —  Athanasianum  non  fuisse 
Marcellinum  supra  vidimus;  si  Arianam  secutus  esset 


22)  Socrat.  1,  29.  —  Sozom.  2,  23. 

23)  Sic  enim,  non  conantur,  cum  Valesio  legendum  existimamus; 
nam  nec  de  episcopis  qui  inter  se  certant  dici,  neque  iis  arbitrium  at- 
tribuì potest:  sed  Imperator  ideo  concilia  convocavit  ut  omnes  vi  aut 
suadendo  Arianis  partibus  adiungeret.  Hac  sola  lectione  recte  sibi  op- 
ponuntur  propositiones  dum  —  arbitrium,  et  rei  —  nervos.  Princeps 
cum  maximi  rem  emolumenti  gerere  sibi  videatur,  rei  publicae  detri- 
menttim  infert.    Cfr.  quae  de  iis  queritur  Iulianus.  Cod.  Th.  Vili,  5.  12. 

doctrinam,  non  ita  vituperasset  Constantium24).  Quid 
igitur  restat?  —  Et  Georgium25),  virura  superbura  et 
dominandi  cupiditate  incensum,  dignum  ac  verum  Ro- 
manorum  pontificum  exemplar,  contra  utilitatem  suam 
reique  communis  Alexandriae  episcopum  ordinatum  esse 
XXII,  IO.  4  sqq.  dicit,  qui  professionis  suae  oblitus  quae 
nihil  nisi  iustum  suadet  et  lene,  ad  delatorum  ausa 
feralia  desciscebat. 

Profecto,  turpius  vel  indignius  potest  nihil  excogi- 
tari  quam  quos  iam  tunc  mores  sequebantur  non  solum 
Christianorum  antistites,  qui  theologicis  disceptationibus 
intenti,  ne  coram  Principe  quidem  Pagano  verecundum 
pacatumque  habitum  prae  se  ferebant  aut  altercationi- 
bus  abstinebant,  sed  etiam  greges,  partium  studiis  ultra 
omnem  niodum  efferati. 

Iulianus  nuper  Imperator  factus,  postquam  pectoris 
patefecit  arcana,  deorumque  restituit  cultum  (XXV,  5.  3), 
dissidentes  Christianorum  antistites  cum  plebe  discissa 
in  palatium  Constantiuopolitanum  intromissos  monebat 
civilius  ut  discordiis  consopitis  quisque  nullo  vetante 
religioni  suae  serviret  intrepidus.  Sed  non  ea  erat  hu- 
manitas  mera  et  liberalitas,  sed  calliditas  prudenter  ex- 
cogitata; addit  igitur  Ammianus:  Quod  agebat  ideo  ob- 
stinate  ut  dissensiones  augente  licentia,  non  timeret 
unanimantem  postea  plebem:  nullas  infestas  hominibus 
bestias  ut  sunt  sibi  ferales  plerique  Christianorum  ex- 


24)  Cfr.  E.  v.  Lasaulx,  Untergang  d.  Hellen.  p.  58. 

25)  Alhanasianus  de  Ariano:  'Ode  {récógyiog)  à>/uÓ7é(jov  Xvxov  nctv- 
7Ò$  xai  ccqxtov  xaì  nuQJdliws  rolg  ngofìàToig  lXQ*lì0-  Theodoret.  2, 14. 

pertus.    —  Quam  sententiam  ad  nostra  usque  tempora 
verara  remansisse  dolendum  ac  pudendum  est. 

Etiam  inter  eiusdem  doctrinae  asseclas  saevissima 
exoriebantur  iurgia:  XXVII,  3.  12  Damasus  et  Ursinus 
supra  humanum  modum  ad  rapiendam  episcopatus  (Ro- 
mani) sedem  ardentes,  scissis  studiis  asperrime  con- 
flictabantur,  adusque  mortis  vulnerumque  discrimina  adiu- 
mentis  utriusque  progressis  ;  quae  nec  corrigere  sufficiens 
Iuventius  (Praef.  U.)  nec  mollire,  coactus  vi  magna  se- 
cessit  in  suburbanum.  Et  in  concertatione  superaverat 
Damasus,  parte  quae  ei  favebat  instante.  Gonstatque  in 
basilica  Sicinini,  ubi  ritus  Christiani  est  conventiculum, 
uno  die  centum  triginta  septem  reperta  cadavera  perempto- 
rem;  efferatam  diu  plebem  aegre  postea  delenitam  (9.9). 
Talibus  intestini  odii  exemplis  Paganos  ad  novam  ca- 
pessendam  religionem  non  allectos  fuisse  facile  intelle- 
gimus,  neque  Ammiano  opprobrio  fieri  volumus.  Quid 
vero  de  sacerdotum  moribus  sentiemus?  Pergit  enim 
noster,  haec  ipse  omnia  expertus:  Neque  ego  abnuo, 
ostentationem  rerum  considerans  urbanarum,  huius  rei 
cupidos  ob  impetrandum  quod  appetunt,  omni  conten- 
tione  laterum  iurgari  debere:  cum  id  adepti,  futuri  sint 
ita  securi  ut  ditentur  oblationibus  matronarum,  proce- 
dantque  vehiculis  insidentes,  circumspecte  vestiti,  epulas 
curantes  profusas,  adeo  ut  eorum  convivia  regales  supe- 
rarent  mensas.  Qui  esse  poterant  beati  re  vera,  si  magni- 
tudine urbis  despecta,  quam  vitiis  opponunt  ad  imitatio- 
nem  antistitum  quorumdam  provincialium  viverent,  quos26) 

26)  Hanc  descriptionem  optitne  cum  habitu  congruere  quem  Graecos 
secutus  philosophos  affectaverat  Iuliatius,  vix  est  monendum. 

tenuitas  edendi  potandique  parcissime,  vilitas  etiam  in- 
dumentorum  et  supercilia  humura  spectantia  perpetuo 
nuraini  verisque  eius  cultoribus  ut  puros  commendant  et 
verecuudos. 

Totum  huc  locum  attulimus,  cum  et  ad  pristinam 
illam  Christianorum  quam  dicunt  simplicitatem  cogno- 
scendam  diguissimus  sit  qui  animadvertatur,  et  de  Ani- 
miani  nostri  moribus  et  ingenio  clarissimum  praebeat 
testimonium. 

Compluribus  autem  locis  colligi  potest  Ammiani  sen- 
tentiam  stetisse  ut  suani  quisque  religionem  sequi,  pro- 
priumque  cultura  tueri  sineretur.  Talem  tolerantiam 
Iulianus  numquam  est  professus;  deorum  enim  veterum 
cultu  restituto  non  contentimi  eum  fuisse,  sed  etiam27) 
Christianos,  in  primis  Athanasium  plus  semel  acriter 
insectatum  esse  satis  constat.  Ideo  bis  propter  incle- 
mentiam  vituperatili*  ab  Ammiano:  XXII,  10.  7;  XXV, 
4.  20  quod  Christianos  rhetoricae  et  grammaticae  ma- 
gistros  docere  vetuit,  ni  transissent  ad  numinum  cultum. 
Et  profecto  rem  Christianam  facilius  perdere  ac  sub- 
vertere nullo  commento  potuisset,  quam  si  omnia  eru- 
ditionis  et  doctrinae  subsidia  sustulisset.  (Cfr.  Ullmann, 
Gregor  v.  Nazianz,  p.  86  ff.)  Aliorsum  tamen  res  evenit. 

At  laudatur  Iulianus  XXII,  10.  2  quod  in  iure  di- 
cendo numquam  ob  religionem  ab  aequitatis  recto  tra- 
mite deviavit,  Mite  clemensque  Saporis  regis  facinus 
XVIII,  10.  4  extollitur,  qui  virgines  Christiano  ritu  cultui 
divino  sacratas  quae  captivae  agebantur,  custodiri  in- 
tactas,    et  religioni   servire   solito   more   nullo   vetante 

27)   Cfr.  lui.  Epist.  6;  9;  26;  —  42. 

3* 

praecepit.  —  Praecipue  notanda  simt  verba  XXX,  9.  5 
quibus  Valeri tinianum  laudat,  cui  alioquin  non  magno- 
pere  favet:  Postremo  hoc  moderamine  principatus  in- 
claruit,  quod  inter  religionum  diversitates  medius  stetit, 
nec  quemquam  inquietavi^  neque  ut  hoc  coleretur  im- 
peravit  aut  illud,  nec  interdictis  minacibus  subiectorum 
cervicem  ad  id  quod  ipse  coluit  inclinabat,  sed  inteme- 
ratas  reliquit  has  partes,  ut  reperit. 

Tantam  autem  tolerantiam  et  naqqriaiav  inter  Chri- 
stianos  scriptores  nullus  est  professus,  nec,  qui  erat 
rerum  status,  proflteri  potuit. 

Unum  locum  reservavimus  qui  ut  Ammianum  Chri- 
stianum  fuisse  censerent  haud  paucos  fefellit;  quid  autem 
de  ea  re  iudicandum  sit  cum  ex  iis  quae  demonstra- 
vimus  satis  iam  constet,  hunc  quoque  scopulum  feliciter 
superaturos  esse  nos  speramus.  XXII,  11.  10  postquam 
Georgii  illius,  quem  supra  iam  attigimus,  episcopi  Alexau- 
drini  cruentam  enarravit  caedem,  ita  pergit:  multitudo 
immanis  dilaniata  cadavera  peremptorum  camelis  im- 
posita  vexit  ad  litus;  iisque  subdito  igne  crematis,  ci- 
neres  proiecit  in  mare,  id  metuens,  ut  clamabat,  ne 
collectis  supremis  aedes  illis  exstrueretur  ut  reliquis, 
qui  deviare  a  religione  compulsi,  pertulere  cruciabiles 
poenas  ad  usque  gloriosam  mortem  intemerata  fide  pro- 
gressi, et  nunc  martyres  appellantur. 

Aequi  profecto  et  probi  sunt  viri  verba  ea,  qui  etiam 
adversariorum  fidei  et  constantiae  qui  debetur  honorem 
nulla  invidia  libenter  largitur28);  sed  cum  ab  Ammiano 


28)   Quae   vir  paganus  quoque,   at  idem  ira  odioque  io  Christianos 
repletus  ac  commotus,   de  iis  senserit,   non  pigebit  referre:   Eunapium 

Dullam  in  rebus  religiosis  suramae  iustitiae  et  toleran- 
tiae  et  libertati  anteponi  rationem  pluribus  exemplis 
perspectum  habeamus,  non  mirabimur  quod  eos  laudet 
qui  vitam  ipsam  prò  fide  sua  et  religione  effundere 
sunt  ausi  (Cfr.  XXVII,  7.5.  7).  Non  tamen  negaverim 
suspectum  esse  mihi  locum,  ut  Christiani  studio  librarli 
amplificatimi  atque  exornatum. 

Tantum  iam  valere  demonstrationem  nostrani  spera- 
mus,  ut  Ammianum  Christianorum  numeris  adiungere 
nemini  veniat  in  mentem.  Sed  quarto  post  Ch.  n.  sae- 
culo  priscae  illi  et  simplici  fidei,  siquidem  inveniri  po- 
tuit  umquam,  quae  naturae  Deos  populares  coluit,  de- 
ditum  quemquam  fuisse  non  expectabis.  Alii  philosphiae 
indulgebant,  quae  tunc  Orientalium  abstrusis  obscuris- 
que  commentis  permixta  splendidum  amiserat  candorem 
quo  floruerat  apud  Graecos;  alii  profundas,  quas  per 
veteres  fabulas  rebantur  significali,  doctrinas  eruere 
studebant;  alii  variis  superstitionibus  tenebantur.  Ita 
Ammianus  saepius  de  fabulis  loquitur  XXII,  2.  3;  8. 
13.  15;  XXVIII,  4.  5,  nec  magni  momenti  eas  facere 
videtur.  At  recte  intellexisse  eum  haud  negaverim,  cum 
de  Adonide  et  Adonidis  sacris  locutus,  frugum  adulto 

dico,  Vit.  Aedes.  p.  45  Boiss.:  "Oana  yàg  xal  xiyakag  ìiZv  ini  nok- 
kóìg  ccfActQTrj/jaoiv  tahu)y.óux)v  avi/aXiì^ovrtg  ovg  rò  nokmxòv  ixóka^i 
dixaOTtjoioì',  S-fovg  Tt  àntdiixvvoav  xal  nnosixakivdovi'To  Tolg  {(Àvr\- 
fuafft?)  xal  xgivTTovg  vmXafx^avov  ili/ cu  fxolvvófiivoi  ngòg  roìg  rayotg. 
McÌqivqìs  yovv  Ixakovvio  xal  diàxovoi  rivig  xal  ngsofiiig  i<Zv  ahij- 
onov  nagà  twv  S-ìujv ,  avdgànoda  didovkivxóia  xaxùg,  xal  ^xacn^v 
xaTccdidanaì/7}tuéva ,  xal  rag  rìjg  fxo^ijgiag  wnikag  èv  Tolg  ildujkoig 
ffiqovra.  'AXX'  ojucog  rt  yrj  (figa  Tovrovg  rovg  9iovg.  (Wyttenbachius 
ad  1.  1.). 


38 

sectarum  in  flore  id  esse  simulacrum  e  religionum  my- 
sticarum  doctrinis  tradit  XIX,  1.  11;  XXII,  19.  15. 

Hoc  non  est  praetereundem  quod  de  consuetudine 
deorum  sentit  quam  cum  humanis  habent.  Dicit  enim 
XXIV,  4.  24:  Existimabatur  Mars  ipse,  si  misceri  ho- 
minibus  numina  maiestatis  iura  permittunt,  adfuisse.  — 
Cum  i gitur  non  dei  caelestes  cum  viris  fortibus  collo- 
cuti  sint,  neque  adfuerint  ipsi  vel  iuverint,  familiares 
genios  cum  iis  versatos  esse  potest  intellegi,  quorum 
adminiculis  multi  nisi  sunt  viri,  pietate  et  sapientia  in- 
signes.  XXI,  14.5:  quorum  in  numero  inter  veteres 
recentesque  philosophos  Marii  et  Octaviani  nomina  in- 
veniuntur!  Plotinus  de  ea  re  mystica  disserere  quaedam 
est  ausus,  alteque  monstare  quibus  primordiis  hi  genii 
animis  connexi  mortalium  eas  tamquam  gremiis  suis 
susceptas  tuentur  quoad  licitum  est,  docentque  maiora, 
si  senserint  puras,  et  a  colluvione  peccandi  immaculata 
corporis  soci  etate  discretas. 

Pergit  Ammianus  (§3):  ferunt29)  theologi  in  lucem 
editis  hominibus  cunctis,  salva  firmitate  fatali,  huius- 
modi  quaedam  velut  actus  rectura  numina  sociari,  ad- 
modum  tamen  paucissimis  visa,  quos  multiplices  auxere 
virtutes.  Idque  et  oracula  et  auctores  docuere  praeclari, 
inter  quos  est  etiam  Menander  comicus,  apud  quem  hi 
senarii  duo  leguntur: 

"Anavxi   óaifioov  dvógì  tfviMctQiGxatai 
Evd^vg  ysvofjévWj  [jbvcxaycoyòg  coi'  fiiov*0). 

29)  Num  philosophos  veteres  vel  etiam  Neoplatonicos  theologos  di- 
ceret  Ammianus,  si  Christianus  esset? 

30)  Meineke,  fragm.  incert.  fab.  18. 

Cfr.  XVI,  12.  3:  Salutaris  quidam  Genius  praesens  ad 
dimicandum  eos,  dum  adesse  potuit,  incitabat.  —  Cfr. 
XXX,  5.  18,  ubi  simili  modo  Fortuna  usurpate.  — 
Atque  eodem  modo  quo  singulos  homines,  ita  rempu- 
blicam  Genius  tuetur.    XX,  5.  IO;  XXV,  2.  3. 

Ammianum  mentes  humanas  scintillas  quasdam  a 
sole  diffunditatas  putare  supra  vidimus;  XVIII,  2.  18 
eas  caelestibus  quoque  esse  cognatas  arbitrate.  Qua  e 
sententia  necessario  colligitur  veram  eum  habuisse  ani- 
mae  immortalitatem. 

Philosophiam  autem  cum  religione  confondere  vide- 
tur,  ubi  XXII,  16.  19  de  Aegyptorum  loquitur  scientia: 
Sed  si  intellegendi  divini  aditionem  multiplicem  et  prae- 
sensionum  originem  mente  vegeta  quisquam  voluerit  re- 
plicare, per  mundum  omnem  inveniet  mathemata  huius- 
modi  ab  Aegypto  circumlata.  Hic  primam  homines  longe 
ante  alios  ad  varia  religionum  incunabula  (ut  dicitur) 
pervenerunt,  et  initia  prima  sacrorum  caute  tuentur, 
condita  scriptis  arcani s.  Hacque  sententia  imbutos  fuisse 
tradit  Pythagoram  et  Solonem  et  Anaxagoram  et  Pla- 
tonem,  Iovis  aemulum. 

Locus  nolim  neglegatur  quo  de  Constantino  agitur 
XVII,  4.  13:  Obeliscum  ènim  magnitudine  insignem  quem 
Augustus  cum  nonnullos  asportasset  alios  ideo  prae- 
terierat  intactum  quod  Deo  Soli  speciali  munere  dedi- 
catus  erat,  Constantinus  sedibus  avelli  iussit,  „  uihil 
committere  in  religionem  recte  existimans  si  ablatum 
uno  tempio  miraculum  Romae  sacraret,  id  est  in  tempio 
mundi  totius."  Fas  igitur  esse  censet  Marcellinus  rem 
quae    certo    cuidam    deo    sacrata    erat    transferri    ut 

omnino  numini  dedicetur.  Eius  modi  iudicia  perlegentes 
periisse  Ammiani  libros  priores  tredecim  magis  magis- 
que  dolemus  ;  nam  sine  dubio  de  Constantino  multa  ex 
iis  comperissemus,  quem  usque  ad  mortem  inter  Chri- 
stianorum  doctrinam  et  veterum  deorum  cultum  et  va- 
rias  superstitiones  haesitasse  constat. 

Verissimum  est  quod  Burckhardtius  1.  1.  dixit:  „Die 
hòchste  Gottheit  mufs  bei  den  meisten  dieser  spàteren 
Heiden  ihre  erste  Eigenschaft,  nàmlich  die  Persònlich- 
keit,  an  die  Untergòtter  und  Dàmonen  abgeben."  Dei 
autem  singuli  remanent,  sed  tamquam  qualitates  prò 
personis  habitae.  Ita  Mercurius  „quem  mundi  velo- 
ciorem  sensum  esse,  motum  mentium  suscitantem 
theologicae  prodidere  doctrinae,"  XVI,  5.  5.  Dei  vim 
atque  ivccQyeKxVj  si  Graeca  liceat  uti  voce,  vix  re- 
tinet. 

Mira  sunt  quae  de  Nemesi,  vel  Adrastia,  profe- 
runtur  :  ius  quoddam  sublime  numinis  efficacis  dicitur 
XIV,  11.  25;  sed  certae  illi  adscribuntur  sedes,  lunari 
circulo  superpositae  ;  vel  substantialis  tutela  generali 
potentia  partilibus  praesidens  fatis  definitur;  sed  eadem 
Iustitiae  fìlia  fingitur  esse  (pari  qualitatis  et  personae 
confusione  qua  de  Themide  XXI,  3.  12  disseritur).  At- 
que Iustitia  ipsa  habetur  prò  persona,  quam  hominum 
vitiis  offensam  in  caelum  esse  sublatam  Aratum  secu- 
tus  tradit  XXII,  10.  6  (piane  iisdem  verbis  XXV,  4.  20). 
—  Cfr.  XXVIII,  6.  1;  6.  25;  XXIX,  2.  20;  XXX,  2.  9; 
XXXI,  15.  7. 

Adrastiam  autem  illam,  rerum  humanarum  spec- 
tricem  (XXII,  3.  12),  summo  colunt  Ammianus  et  quem 

laudibus  extollit  Iulianus31)  honore,  ut  causarum  regi- 
nam  et  rerum  arbitrano  ac  disceptatricem.  Sed  iisdem 
Adrastiam  ornat  insignibus  quae  Fortunae  dari  solent: 
Pinnas  autem  ideo  illi  fabulosa  vetustas  aptavit,  ut  ad- 
esse velocitate  volucri  cunctis  existinoetur;  et  praeten- 
dere  gubernaculuno  dedit  eique  subdidit  rotano,  ut  uni- 
versitateno  regere  per  dementa  discurrens  omnia  non 
ignoretur.  Ammianus  ipse  Fortunae  pinnas  XXVII,  11.2; 
rotano  XXVI,  8.  13;  XXXI,  1.  1;  mundanam  cornuco- 
piam  XXII,  9.  1  tribuit. 

Per  Fortunam  autem  et  Adrastiam  et  fata  nullo  fere 
discrimine  regi  rerum  humanarum  eventus  putat:  XVII, 
12.  4;  XVIII,  6.6;  XXIII,  5.  8;  XXV,  4.  14;  9.  7;  XXVII, 
8.6;  XXXI,  13.19. 

De  fatis  tandem  innumeri  (cfr.  XIV,  11.  12.  19;  XV, 
3.  3;  XVI,  1.1;  XVII,  12.  17;  XXI,  15.  2)  exstant  loci, 
quorum  e  multitudine  duos  afferre  sufficiet,  quibus  plu- 
rima vis  inest  demonstrandi  :  XXIII,  5.  5  nulla  vis  hu- 
mana  vel  virtus  meruisse  umquam  potuit  ut  quod  prae- 
scripsit  fatalis  ordo,  non  fiat.  —  XXI,  11.32  quasi  fatali 
constellatione  ita  regente  diversos  eventus.  Profecto  fri- 
gida ieiuuaque  quam  Ammiani  fuisse  collegi mus  ex  ipsius 
scriptis  apparet  religio,  siquidem  hoc  nomine  quam  pro- 
fessus  est  opinionem  appellare  licet,  firmorum  egenam 
fundamentorum  non  minus  quam  solatio  atque  alacri- 
tate  carentem.  Quod  autem  probitatis  Consilia  semper 
est   secutus,  cura   doctrinae   quae  per  fata  regi  cuncta 


3I)   Cfr.  lui.  IMisopog.  370 B;  Epist.  403i5;  429C;  UbD  lMòv~ 
Twv  9éiòt>  xcà  rrjg  (Sianoivìjq  ^AdgaatéLag. 

contendunt  omnem  piane  tollant  ethicen,  clarum  est  boni 
rectique  ingenii  testimonium. 

Quae  cum  ita  sint,  auctorem  de  Iuliano  Caesare  fidis- 
simum  habendum  esse  Ammianum  facile  perspiciemus, 
quippe  qui  aeque  a  Christiane-rum  insectationibus  ac 
Paganorum  laudationibus  abhorreat.  Quod  miles  qui 
duce  ilio  stipendia  meruit  vel  vir  probus  ac  serius  qui 
cum  eadem  saepe  sentiret  illius  favebat  propositis,  Im- 
peratorem  illum  infelicissimum  summo  coluit  honore, 
minime  est  mirandum. 

Quamquam  praeter  dubitationem  —  sine  arrogantia 
sperare  nobis  liceat  —  Marcellinum  non  Christianum 
fuisse  demonstravimus,  id  tamen  lectores  non  effugisse 
existimamus,  quod  non  sine  cautione  quadam  de  Chri- 
stianis  loqui  et  praecipue  tolerantia  ac  moderata  Prin- 
cipum  edicta  laudare  solet. 

Cuius  rei  causas  facillime  reperies,  si  inde  a  Theo- 
dosio  Imperatore  acrem  insectationem  Paganos  perpessos 
esse  recordaris.  Ammianus  autem  declinanda  esse  peri- 
cula  ventati  saepe  contigua,  praesertim  cum  memoriae 
confinia  propioris  tradantur,  ipse  censuit  XXVI,  1.1. 

III. 

Accuratius  de  Ammiani  fide  historica  non  inquiri 
posse  censemus,  nisi  omnes  per  minutias  res  tempori- 
bus illis  gestae  exponantur;  quod  opus  longum  arduum- 
que  cum  temptare  nunc  non  sit  nobis  consilium,  pauca 
erunt  quae  de  eius  libris  addemus,  maximam  partem 
ex  ipsius  verbis  deprompta. 

XXXI,  16.9:  Haec  ut  miles  quondam  et  Graecus, 
a  principatu  Caesaris  Nervae  exorsus  ad  usque  Valentis 
interitum  prò  virium  explica  vi  mensura:  opus  veritatem 
professum  numquam  (ut  arbitror)  sciens  silentio  ausus 
corrumpere  vel  mendacio. 

Filum  igitur  historiae  eo  anno  suscepit  libris  suis 
rerum  gestarum  quo  Cornelius  Tacitus  abruperat;  sed 
temporis  invidia  tredecim  libris  prioribus  fruendi  copiam 
nobis  negavit,  quorum  ne  minima  quidem  frustula  sunt 
servata.  Unus  (XIV,  1.4)  invenitur  apud  Grammaticos 
locus  ex  Ammiaui  libris  citatus,  apud  Priscianum  IX, 
p.  870,  45  P.  —  Incipit  liber  XIV  a.  353.  Inter  librum 
XXX  et  XXXI  qui  fertur  cum  multa,  fortasse  librum 
totum,  deesse  Chiffletius  luculenter  (p.  112)  ostenderit, 
atque  assentiatur  Hadr.  Valesius  (p.  51),  demonstratio- 
nem  repetamus  non  est  necesse.  Nec  minus  recte  per- 
spexisse  videntur  viri  docti  Iulianum  heroem  qui  dicitur 
Ammiani  esse,  cuius  rebus  gestis  tertia  fere  pars  libro- 
rum  fuit  dedita,  ita  ut  suspicari  possimus  Iuliani  unius 
causa  opus  tantum  susceptum  esse. 

Raro  quos  in  historia  condenda  secutus  est  auctores 
nominat,  cum  saepissime  poetarum  ac  philosophoru-m 
sententias  afferat,  senili  quadam  loquacitate:  uti  mos 
est  virorum  qui  provectiore  iam  aetate  literis  imbuti 
ac  perpoliti  eruditionem  quam  recens  adepti  sunt  prae 
se  ferre  amant. 

In  Galliarum  descriptione  Timagenis  illius  usus  est 
libris  XV,  9.  2  quem  propter  morum  asperitatem  lin- 
guamque  procacem  Augusto  invisum  Asinius  Polio  co- 
miter  exceperat.    Strabo  quoque  Timagenem  secutus  est 

eadem  terrarum  in  parte  p.  188  Casaub.  —  p.  197  sub 
ovdi^iq  ut  hodie  legitur  quos  Euhages  vocat  Ammianus 
9,  8,  celticam  latere  vocem  iudicandum  est. 

De  libris  Hermapionis  e  quibus  obelisci  inscriptiones 
sunt  translatae  XVII,  4,  nihil  praeterea  est  traditum. 
Cfr.  Saalschtitz,  ForschuDgen  etc.  (Kònigsberg  1849) 
p.  32. 

Existimaverunt 32)  viri  docti  Ammianum,  praeci- 
pue  in  excessibus,  quorum  longitudine  et  siccitate  fere 
consumitur  legentium  patientia,  Solini  Polyhistorem  ex- 
scripsisse.  Sed  Th.  Mommsenius  in  praeclara  quam  pu- 
blici  iuris  fecit  Solini  editione  falsam  esse  hanc  opinio- 
nem  demonstravit  (Praef.  24).  Pendet  enim  Ammianus 
ab  eodem  libro  cuius  Solinus  fecit  epitomen,  i.  e.  Choro- 
graphia  quam  dicit  Mommsenius  Pliniana  auctoris  in- 
certi, quae  Plinium  Melamque  decurtatos  atque  conta- 
minatos  praebuit.    Sunt  autem  in  primis  excursus 

de  Aegypto  XXII,  14  =  Solin.  p.  155—164  M.; 

de  margaritis  XXIII,  6.  85  ==  Solin.  p.  221  sqq. 

de  die  bissexto  XXVI,  1.  8  =  Solin.  p.  14. 
Omnium    qui    consentiunt  locorum   enumerationem  re- 
peries  1.  1.  p.  254. 

Praeterea  et  actis  quae  in  iudiciis  publicis  conscribi 
solent  (XXII,  3.  4)  et  nonnullis  quae  ad  aulae  pertine- 
bant  interiora  scriptis  uti  licuit  Ammiano;  non  tamen 
omnia,  ne  hi  storico  quidem,  indaganda  tradebantur  ar- 
cana: XX,  IO.  18.  His  literis  iunctas  secretiores  alias 
Constantio  offerendas  clanculo  misit  (Iulianus),  obiurga- 


32)    Chiffletlus  a  Solino  quippe  quem  posteriorem  detrudat  in  aeta- 
tem  Ainmianum  expilaturn  esse  conlra  putavit. 

torias  et  mordaces;  quaruro  seriem  nec  scrutavi  licuit, 
nec  si  licuisset,  proferre  decebat  in  publicum. 

Ammianum  in  èmóti&ai  quae  dicuntur  libros  suos 
recitasse,  qui  scriptorum  mos  erat  inde  ab  Asinio  Po- 
llone, iam  e  Libanii  epistula  didicimus;  nec  totum  eo- 
dem  tempore  in  publicum  una  prolatum  est  opus;  cuius 
rei  vestigia  in  libris  qui  exstant  deprehendi  possunt 
nonnulla. 

Ex  compluribus  locis  Ammianum  aliquanto  temporis 
post  annum  378  quo  iinem  fecit  narrandi,  rerum  gesta- 
rum  libros  suos  conscripsisse  patet: 

XXIX,  6.  15:  Theodosius  prima  tum  (a.  371)  lanu- 
gine iuvenis,  princeps  postea  perspectissimus  (inde  a  die 
XIX  kal.  Febr.  379). 

XXIX,  2.  G:  Hypatius  —  et  ipse  posteritatem  mi- 
randis  actibus  praefecturae  geminae  decoravit.  —  Fuit 
Hypatius  Praef.  Urbis  Romae  a.  379  (Cod.  Theod.  1 1,  36. 
2G)  et  Praef.  Praetorio  per  Italias  a.  382  —  383  (11,  1G. 
13;  12,  1.  99). 

XXVII,  6.  12:  Rusticus  Iulianus  —  in  praefectura 
urbana  quam  adhuc  administrans  exstinctus  est  .  .  ex- 
eunte  a.  387  et  initio  388  (Corsini  ad  ann.). 

XXI,  4.  2:  Philagrium  notarium,  Orientis  postea  co- 
mitem.    A.  382.    Cod.  Th.  8,5.41. 

XXI,  10.  6:  Victorem  scriptorem  historicum  —  multo 
post  Urbi  Praefectum.  —  Aurelius  Victor  a.  388  —  89 
Romae  praefecturam  gessit. 

XXVI,  5.  14:   Neoterium  postea  consulem.    A.  390. 

XXVIII,  1 .  27  :  Tarratius  Bassus,  postea  Urbi  Prae- 
fectus.    A.  390?  —  Cfr.  Corsini. 

Serapeum  denique  quod  erat  Alexandriae,  intactum 
cernebatur  cum  Ammianus  scripsit  XXII,  16.  12.  Quod 
templum  quo  sit33)  dirutum  anno  cum  inter  se  dissen- 
tire viri  docti  videantur,  rerum,  quae  tunc  gestae  sunt 
seriem  accuratius  enarrare  e  re  futurum  esse  existima- 
vimus. 

Theodosium  Principem  acri  insectatione  Paganos 
oppressisse  satis  constat;  cum  anno  iam  388  quae  in 
Aegypto  colebantur  sacra  per  Cynegium  dirui  iussisset, 
Theophili,  Alexandrinorum  episcopi,  precibus  commotus, 
Bacchi  quod  fuerat  templum  ut  Christianorum  fieret 
ecclesia  concessit;  episcopus  autem,  vir  vehementi  atque 
immiti  ingenio,  superbia  sufflatus  quae  in  delubri s  re- 
perta  sunt  cultus  instrumenta,  simulacra  phallique  ut 
per  ludibrium  in  publicum  proferrentur  praecepit.  At 
Pagani,  cum  quae  veneratione  sancta  habuissent  ante 
omnium  oculos  profanari  atque  illudi  moleste  ferrent, 
indignatione  atque  ira  exacerbati,  quae  fervida  feroxque 
erat  Aegyptiorum  indoles,  in  Christianos  impetu  facto 
multos  vulneraverunt  et  trucidaverunt.  Tum  in  Sera- 
peum confugerunt,  quod  leni  situm  in  colle  compluri- 
busque  moenibus  circumdatum  arcis  instar  tutum  unde 
sese  defenderent  locum  praebebat.  Cum  igitur  Olympo 
quodam  duce  fortiter  pugnantes  vi  expugnari  nequirent, 
a  magistratibus  flagitabatur  ut  legum  memores  armis 
depositis  Serapeum  relinquerent.  Illi  autem  nihil  se 
proficere  cum  perspexissent,  ad  Theodosium  rem  totam 


33)    Socrat.  5,  16;    Sozomen.  7,  15;   Theodoret.  5,  22  sqq.;    Rufin. 
2,  23;  Eunap.  Vita  Aedesii  p.  43  Boiss. 

detulerunt.  Iuiperator  Christianos  qui  occiderant  beatos 
quidem  prò  nuntiavit,  sed  Paganos  impunes  abire  passus 
est;  at  tempia,  ne  tumultus  iterum  excitareutur,  deieri 
iussit  omnia.  Itaque  Serapeum  non  solum  sed  etiam 
cetera  sacra  eversa  sunt  atque  spoliata.  Nunc  videamus 
quo  anno  sint  eae  res  gestae.  Consentiunt  auctores 
Evagrium  (sic  enim  apud  Eunapium  prò  Evetio  legen- 
dum  esse  iamdudum  docuit  Valesius)  tunc  Praefectum 
Augustalem  et  Romanum  comitem  Aegypti  fuisse;  ad 
hos  autem  viros  extat  lex  Codicis  Theodosiani  16,  IO, 
11,  data  Aquileiae  a.  d.  XY  Kal.  Jul.  391,  quae  summa 
severitate  minacibusque  verbis  deorum  veterum  tem- 
plorumque  prohibet  cultum.  Fuerunt  igitur  Evagrius 
Praefectus  Augnstalis  et  Romanus  comes  Aegypti  a.  391, 
itaque  quod  Marcellinus  Comes  a.  389  Serapeum  diru- 
tum  esse  tradit,  manifesto  errore  deceptus  scribit.  — 
At  non  sine  veri  similitudine  suspicamur  legem  illam 
responsi  partem  esse  quod  Alexandriuorum  magistratuum 
rogationibus  sollicitatus  misit  Theodosius;  itaque  cum 
Pagani  tempio  non  antea  excesserint  quam  Principis 
imperia  venissent  Alexandriam ,  Serapeum  a.  391  sub 
Iunii  mensis  iìuem  eversum  esse  affirmamus.  Prosper 
autem  in  Chronico  Imperiali  (Pagi,  crit.  in  Baron.  p.577) 
recitat  hanc  demolitionem  anno  octavo  Theodosii  Magni 
post  Gratiani  necem  imperantis:  is  autem  occisus  est 
a.  383,  a.  d.  octavum  Kal.  Septembres;  itaque  octavus 
ille  annus  a.  390  inchoatus,  a.  391  est  absolutus.  Ever- 
sionem  igitur  templi  illius  celeberrimi  non  post  Augusti 
mensis  finem  perfectam  esse  patet. 

Nec  recte   existimamus  iudicasse   Clintonem    v.  d., 

qui  de  cardiologia  quam  bene  sit  meritus  non  est  ne- 
cesse  moneamus;  sed  hoc  loco  erravisse  videtur.  Scripsit 
enim  Hieronymus  in  Catalogo  vir.  ili.  e.  134  (quod  opus 
a.  392  absolutum  esse  constat)  :  Sophronius  vir  apprirne 
eruditus  —  nuper  de  subversione  Serapis  insignem  li- 
bruni  composuit.  Clintonis  nunc  propria  referamus  verba: 
As  its  fall  was  described  in  a  work  composed  before 
392,  that  event  could  not  have  been  delayed  till  the 
dose  of  391,  as  Gothofred  supposes.  The  law  16,  IO, 
11  was  probably  produced  by  the  sedition.  Provocata 
sane  fuit  lex  seditiosis  tumultibus,  sed  non  post  insignis 
delubri  casum  est  lata:  causa  fuit  eversionis.  Quod  ad 
Sophronii  librum  attinet,  non  id  opus  grave  longumque 
fuisse  veri  simile  est,  sed  libellum  quales  momenti  ne- 
cessitudines  partiumque  studia  procreare  solent;  pauci- 
que  sine  dubio  menses  suffecere  ad  opusculum  conden- 
dum  quo  Christianus  de  celeberrimo  adversario  debellato 
laetitia  triumphabat  elatus.  Hieronymo  autem,  quippe 
qui  Sophronio  artissima  coniunctus  esset  amicitia,  (So- 
phronius complura  eius  opera  Graece  interpretatus  est) 
liber  ubi  primum  editus  fuit  inuotescere  potuit.  Itaque 
exeunte  a.  392  in  virorum  illustrium  catalogo  quominus 
memoratus  sit  libellus  ille  nihil  vetat,  etiam  si  a.  391 
deletum  sit  Serapeum. 

Quid  autem  inde  sequitur  ad  tempus  definiendum 
quo  Ammiani  libri  sint  editi?  Ante  mensem  Iulium 
a.  391  scriptus  est  locus  ille  libri  XXII.  —  At  cum 
dicat:  Neoterium  postea  consulem,  —  et  Tarratium 
Bassum  postea  Urbi  Praef.,  his  autem  muneribus  ille 
praeter  omnem  dubitationem ,  hic  magna  veri  similitu- 

dine  a.  390  sit  functus,  necessario  ea  non  ante  annum  391 
scripsit;  nam  si  eodem  anno  quo  viri  illi  magistratus 
Romae  (ubi  degebat  Ammianus)  tenebant,  publiei  iuris 
fecisset  libros,  sine  dubio  non  postea,  sed  hoc  anno  dici 
oportebat.  Itaque  totum  Ammiani  opus  prioribus  anni  391 
mensibus  in  publicuin  exiisse  colligere  possemus  ;  at  alia 
veri  similior  videtur  nobis  ratio. 

Si  de  eis  quae  XXV,  1.  1  leguntur  impensius  tecum 
deliberaveris,  Ammiano  propositum  fuisse  rerum  gesta- 
rum  seriem  non  usque  ad  tempora  sibi  proxima  evol- 
vere, sed  in  Iuliani  nece  consistere  facile  intelleges  ;  at 
virorum  doctorum  plausu  atque  favore  permotus  opus 
inchoatum  ulterius  produxit.  Itaque  libros  XIV — XXV 
inter  annos  389  (XXI,  10.  6)  et  391  editos  fuisse  cen- 
semus,  libros  autem  reliquos  post  annum  391. 

Coniectura  tandem  restat  una,  quam  prò  certa  ha- 
bere  non  ausi,  viris  doctis  probandam  malumus  traderé: 
Num  Theodosio  etiam  tum  vivo  Ammianus  dicere  po- 
tuit:  Princeps  postea  perspectissimus?  Ego  equidem  non 
censeo;  itaque  libros  XXVI  —  XXXI  post  Imperatoris 
illius  mortem,  quae  contigit  a.  d.  sextum  decimum  Kal. 
Febr.  a.  395  absolutos  et  usui  publico  traditos  esse 
suspicamur. 


G.  A.  CART  DE  VITA  SUA. 


JNatus  sum  Guilelmus  Adolfus  Cart  Morgiis,  quod 
oppidulum  est  situm  ad  lacus  Lemanni  ripam,  die  V  mensis 
Novembris  1846  patre  Ioanne  Samuele,  qui  medici  fun- 
gitur  professione,  matre  Maria  e  gente  Koch:  quos  ad- 
huc  vivos  mihi  gratulor.  Fidei  addictus  sum  evangelicae. 
Primis  literarum  elementis  in  progymnasio  urbis  patriae 
imbutus,  cui  tum  praeerat  Vionnet  v.  d.,  a.  1859  Fran- 
cofurtum  ad  Moenum  linguae  Germanicae  discendae  causa 
me  contuli;  cuius  urbis  gymnasio  traditus  sum;  flore- 
bat  ilio  tempore  I.  Classeno  rectore ,  cuius  potissi- 
mum  disciplina  factum  est  ut  literarum  antiquarum  amor 
in  animo  meo  nasceretur.  Verno  tempore  anni  1864  testi- 
monio maturitatis  instructus  domum  redii  propter  valetu- 
dinem  aestatem  per  otium  et  quietem  consumpturus.  Eius- 
dem  anni  autumno  Rhenanam  amoenam  adii  universitatem, 
qua  post  quater  sex  menses  relieta  Berolinum  migravi.  Per 
hoc  tempus  docuerunt  me:  Bernays  Brandis  Gilde- 
meister  Iahn  Maurenbrecher  Monnard  de  Noor- 
den  Ritschl  Schaefer  Springer  de  Sybel  Usener 
Bonnenses;  Droysen  Haupt  Huebner  Kirchhoff 
Mommsen  Muellenhoff  Trendelenburg  Berolinen- 
ses.  J  a  h  n  i  i  benevolenza  factum  est  ut  archaeologicis  quas 
tenebat  exercitationibus  interessem.  Quibus  viris  omnibus 
gratias  ago  quam  maximas. 

SENTENTIAE   CONTROVERSAE. 


I.    Amm.  Marc.  XV,  5.  25  prò  flebilis  flexibilis  legen- 

dum  esse  censeo. 
IL    Iuliani  Epist.  18,  p.  386  B  prò  fjtóvog  [lóvm  scri- 
bendum  est. 

III.  Eurip.  Iph.  Aul.  v.  365  lego: 

IV.  Soph.  Ant.  904  —  914  reiectis  versibus  spuriis  ita 
constituo  : 

xaiioi  e3  eyw  lii^Qa  rolg  (fqovovCtv  sv 
vófiw'   Kqsovii  tcxvi*  è'00%*  àiMXQiavtiv  x.  z.  A. 
V.    Thuc.  I,  138.  3    verba   %ov  ysvrjaofiévov  delenda 

sunt. 
VI.    Tacitus  in  Historiis  et  Plutarchus  in  vitis  Galbae 

et  Othonis  libris  usi  sunt  Cluvii  Rufi. 
VII.    Artibus  quae  in  natura   cognoscenda  atque  inda- 
ganda  versantur  in  gymnasiis  censeo  maiorem  cu- 
ram  esse  impendendam. 

